title: Gabriel Jaakonpoika Peldan

text: Suomen kansallismuseon kokoelmissa on säilynyt Peldanuksen muotokuva vuodelta 1690. Myös hänen vaimostaan maalattiin kuva samana vuonna.


title: .im

text: .im on Mansaaren Internet-maatunnus, jota ylläpitää Mansaaren hallitus. Tunnukselle ei 1. heinäkuuta 2006 alkaen ole ollut minkäänlaisia rekisteröintirajoituksia edes nimen suhteen, mikä mahdollisti lukuisat domain hackit tehden tunnuksesta samalla suositun pikaviestintäpalveluiden ("instant messaging") tarjoajien keskuudessa. Tunnus otettiin käyttöön vuonna 1996. Rekisteröinnit tehdään suoraan toiselle asteelle. Jotkut harvat kolmannelle asteelle rekisteröitävät tunnukset, kuten .gov.im-päätteiset, on varattu valtion käyttöön.


title: .im

text: Maksu on tällä hetkellä 40 puntaa vuodessa, lukuun ottamatta kahden ja yhden merkin mittaisia verkkotunnuksia, joiden hinnat ovat 495 ja 995 puntaa vuodessa.


title: Vietnaminsypressi

text: Vietnaminsypressi ("Cupressus vietnamensis") on sypresseihin kuuluva paljassiemeninen kasvi, joka kasvaa Vietnamissa. Se on luokiteltu erittäin uhanalaiseksi lajiksi.


title: Vietnaminsypressi

text: Vietnaminsypressi löydettiin vasta vuonna 1999 ja kuvattiin uutena lajina 2002. Se arvioitiin aluksi äärimmäisen uhanalaiseksi, kun tunnettiin sen yksiöitä vain hyvin pieneltä, alle 10 neliökilometrin alueelta. Sittemmin puita on löydetty uusia, ja levinneisyysalue on todellisuudessa suurempi. Yksilömäärä on arvioitu olevan 500–1000, mutta se on laskussa. Vietnaminsypressi kasvaa kalkkikivikarstilla pilvimetsissä seuranaan douglaskuusilaji "Pseudotsuga sinensis".


title: .in

text: .in on Intian Internet-maatunnus, jota ylläpitää INRegistry, National Internet Exchange of Indian (NIXI) alaisuudessa. INRegistryn nimitti Intian hallitus. Vuonna 2005 sallittiin rajoittamattomat toisen asteen rekisteröinnit aikaisempien kolmannen asteen rekisteröintien lisäksi. Aiemmin .in-verkkotunnuksia oli rekisteröity vain noin 7 000, nyttemmin yli 200 000 yli 150 maassa. Tunnus otettiin ensi kerran käyttöön vuonna 1989.


title: .in

text: .nic.in-päätteiset tunnukset on varattu Intian National Informatics Centerille, mutta käytännössä joitakin tämän päätteisiä tunnuksia on myös hallituksella.


title: INRegistry

text: INRegistry on virallinen .in-rekisteröintitoimisto, joka toimii autonomisesti yleishyödyllisen organisaation National Internet Exchange of India'n (NIXI) alaisuudessa. Sen nimitti Intian hallitus. INRegistryn päämäärä on helpottaa .in-tunnusten käyttöä sekä Internetin käyttöä Intian sisällä.


title: National Internet Exchange of India

text: National Internet Exchange of India, lyhennettynä NIXI, on vuonna 2003 perustettu intialainen yleishyödyllinen organisaatio, jonka tarkoitus on varmistaa neutraalit Internet-välityspalvelut Intiassa. Päätehtävä on helpottaa kotimaisten ISP:iden välistä liikennettä muunmaalaisten, kuten yhdysvaltalaisten palvelinten käytön sijaan.


title: Jaakko Passinen

text: Jaakko Passinen (26. joulukuuta 1852 Kauhava – 31. tammikuuta 1921 Isokyrö) oli suomalainen kanttori-urkuri, oopperalaulaja ja director cantus. Passinen kasvoi körttiläisessä herännäiskodissa. Hän teki oopperadebyyttinsä Lorenzon roolissa "Fra Diavolossa" Helsingissä 4. tammikuuta 1877 ja opiskeli Tukholman kuninkaallisessa musiikkiakatemiassa 1878–1880. Passisen lauluääni oli korkea tenori, jota hänen lauluopettajansa, professori Julius Günther, usein epäili korkeimmaksi pohjoismaissa kuulluksi.


title: Jaakko Passinen

text: Passinen toimi koulutarkastajan ja johtokunnan pyynnöstä myös väliaikaisena kansakoulunopettajana Lehmäjoelle perustetussa alakoulussa vuosina 1896–1902, vaikkei ollut itse käynyt kansakoulua. Hänet tunnettiin isänmaanystävänä, joka piilotteli vainottuja jääkäriliikkeen miehiä kodissaan. Passinen kärsi vuonna 1920 halvauksen, joka jätti hänet liikunta- ja puhekyvyttömäksi. Vielä tämän jälkeenkin hän lauloi ooppera-aarioita, vaikkei voinut lausua sanoja.


title: Fikru Teferra

text: Fikru Teferra Lemessa (s. 24. tammikuuta 1986 Addis Abeba, Etiopia) on etiopialainen jalkapalloilija.


title: Fikru Teferra

text: Teferra aloitteli jalkapalloilun kotimaassaan Adama Cityssä, josta hän siirtyi jo ensimmäisen kauden jälkeen Saint Georgeen, jossa Tefera saavutti Etiopian mestaruuden kahdesti. Menestyksen myötä hän siirtyi pelaamaan Etelä-Afrikan pääsarjaan, jossa Teferra edusti Orlando Piratesia ja Supersport Unitedia.


title: Fikru Teferra

text: Heinäkuussa 2009 Teferra siirtyi ilmaissiirrolla Tšekkiin Mladá Boleslavaan. Hänet kuitenkin vapautettiin sopimuksestaan joulukuussa 2009.


title: Fikru Teferra

text: Kesällä 2010 Teferra siirtyi vapaana-agenttina eteläafrikkalaiseen Supersport Unitediin.


title: Fikru Teferra

text: Syksyllä 2011 Teferra siirtyi Suomeen ja Kuopion Palloseuraan loppukauden kattavalla sopimuksella.


title: Fikru Teferra

text: Teferra on pelannut Etiopian maajoukkueessa vuodesta 2005 lähtien ja pelannut yhteensä seitsemän maaottelua, joissa on syntynyt viisi maalia.


title: Jimmy Buffett

text: James William "Jimmy" Buffett (s. 25. joulukuuta 1946) on laulaja, sanoittaja, kirjailija, liikemies sekä elokuvatuottaja. Hänet tunnetaan parhaiten musiikistaan, josta usein heijastuu "saarieskapismi"-elämäntyyli.


title: Jimmy Buffett

text: Buffett on esiintynyt South Park -animaatiosarjan jaksossa Tonsil Trouble sekä vilahtanut jaksoissa Eat, Pray, Queef ja 200.


title: Jimmy Buffett

text: Buffet on esittänyt itseään NCIS New Orleans tuotantokaudella 4 osassa 1.


title: Jimmy Buffett

text: Albumit


title: English River (joki Kanadassa)

text: English River on joki Ontarion provinssissa Kanadassa. Joen pituus on 615 kilometriä ja valuma-alue 52 300 neliökilometriä, ja sen tärkeimmät sivujoet ovat Vermilion River ja Wabigoon River. English River saa alkunsa samannimisen asuinalueen eteläpuolella sijaitsevasta Hawk Lake -järvestä. Joessa on useita vesivoimalaitoksia, joista suurin on Ear Fallsin lähistöllä sijaitseva voimalaitos, joka valmistuttuaan vuonna 1929 muodosti Lac Seulin tekojärven.


title: English River (joki Kanadassa)

text: Joen varrella on lukuisia kalastuspalveluja tarjoavia yrittäjiä. Tärkeimpiä saalita ovat valkosilmäkuha, hauki ja pikkubassi sekä harvemmin tavattavat ahven, jättihauki ja sillisiika.


title: Helena Salo

text:
Helena Salo on Ruotsissa vaikuttanut levylaulaja, joka teki kaksi pitkäsoittoa vuonna 1987.
Toinen oli ruotsinkielinen ja toinen suomenkielinen.


title: Helena Salo

text: Salo toimii nykyisin opettajana Örebrossa ja osallistui Talang 2010 kilpailuun


Yleisurheilun Euroopan joukkuemestaruuskilpailut ovat Euroopan maiden yleisurheilujoukkueiden väliset kilpailut, jotka käydään neljässä eri sarjassa. Tapahtuma on aiemman yleisurheilun Euroopan cupin seuraaja.


title: Yleisurheilun Euroopan joukkuemestaruuskilpailut

text: Euroopan cupin perusidea oli luoda kilpailu kaikkien Euroopan yleisurheiluliittojen välille, missä ne voisivat kohdata toisensa yleisurheilulajeissa.


text: Vuonna 2008 kilpailu päätettiin muuttaa uuteen formaattiin. Euroopan joukkuemestaruuskilpailuissa on neljä sarjaa ja jokaisessa kilpaillaan 20:ssä miesten ja 20:ssä naisten lajissa. Superliigassa ja ykkösliigassa on 12 joukkuetta molemmissa. Kakkosliigassa on kahdeksan ja kolmosliigassa 15 joukkuetta. Joukkueiden miesten ja naisten kilpailuissa saavuttamat pisteet lasketaan yhteen, kun aiemmin Euroopan cupissa miesten ja naisten pisteet laskettiin erikseen.


title: Marjaliisa Pitkäranta

text: Marja-Liisa 'Marjaliisa' Pitkäranta o.s. Raittinen, ent. Rinne (27. syyskuuta 1941 Killinkoski, Virrat – 9. tammikuuta 2003 Killinkoski, Virrat) oli tuotteliaimpia suomalaisia kuvittajia.


title: Marjaliisa Pitkäranta

text: Pitkäranta kävi Myynti- ja mainoskoulun somistajalinjan 1959-1960 ja toimi muun muassa somistajana Tampereen Stockmannilla. Hän suoritti 1970–1972 MG:n mainosgraafikkojen koulun sekä useita kursseja Suomessa ja Sveitsissä. Mainostoimistotyöskentelyn jälkeen hän jäi 1970-luvun alkupuolella vapaaksi taiteilijaksi.


title: Marjaliisa Pitkäranta

text: Pitkäranta jätti elämäntyöstään säätiötestamentin. Säätiön omaisuus käsittää yli 2 000 postikortin tekijänoikeudet, ja suuri osa on alkuperäisteoksia. Säätiö tukee taidekasvatuksellista nuorisotyötä ja jakaa nuorille apurahoja. Pitkärannan kaksi tytärtä Lea ja Sanna Pitkäranta toimivat säätiön hallituksessa ja omistavat oikeudet osaan Pitkärannan töistä.


title: Marjaliisa Pitkäranta

text: Pitkärannan fanklubi on perustettu 28.3.1998 Lempäälässä. Perustamiskokouksessa mukaan liittyi 139 jäsentä. Vuoden 2009 lopussa jäseniä oli 333.


title: Marjaliisa Pitkäranta

text: Pitkäranta teki kirjankuvituksia Otavalle, WSOY:lle, SLEY:lle, Kirjapajalle ja Karistolle. Hän piirsi kahdeksan postimerkkiä, kahdeksan puhelinkorttia, teki julisteita, kirjankansia, esitteitä, kalentereja, muovikasseja ja kuvituksia lehtiin. Hän piti myös näyttelyitä vuodesta 1988 lähtien lähes joka vuosi, joskus kaksikin näyttelyä vuodessa. Postikorttipiirtäjänä hän oli omaa luokkaansa. Pitkäranta teki pari tuhatta postikorttia, joista on luettelotieto vuoden 1998 kevääseen asti Sinikka Lehtisen tekemässä Korttiluettelossa. Pitkärannan fanklubi on päivittänyt luetteloa kerhojulkaisussaan.


title: Marjaliisa Pitkäranta

text: Pitkäranta julkaisi muun muassa seuraavat teokset:


title: Blomstedt

text: Blomstedt on seuraavien henkilöiden sukunimi:


title: Sigrid

text: Sigrid on skandinaavinen naisen etunimi. Nimi on peräisin muinaisnorjalaisesta nimestä Sigríðr, joka muodostuu "voittoa" ja "kaunista" merkitsevistä sanoista.


title: Sigrid

text: Kesäkuuhun 2017 mennessä Suomessa on rekisteröity 5 187 Sigrid-nimistä naista ja muutama mies. Yli puolet Suomen Sigrideistä on syntynyt ennen vuotta 1920.


title: Pompadour

text: Pompadour voi tarkoittaa seuraavia:


title: Kuhmoisten vaakuna

text: Kuhmoisten vaakuna on Kuhmoisten kunnan tunnus. Sen aaltokoroiset hirret kuvaavat sekä sisäjärviä että ”kuhmuisuudellaan” myös kunnan nimeä.


title: Kuhmoisten vaakuna

text: Vaakunan selitys on ”hopeakentässä kolme punaista, yläreunaltaan aaltokoroista hirttä.” Vaakunan on suunnitellut Ahti Hammar, ja Kuhmoisten kunnanvaltuusto hyväksyi sen kokouksessaan 20. toukokuuta 1955. Sisäasiainministeriö vahvisti vaakunan käyttöön 4. elokuuta samana vuonna.


title: Elie Carafoli

text: Elie Carafoli (15. syyskuuta 1901, Veria, Kreikka – 24. lokakuuta 1983, Bukarest, Romania) oli romanialainen lentokoneinsinööri.


title: Elie Carafoli

text: Elie Carafoli syntyi romanialaiseen perheeseen, joka asui Kreikassa. Perhe muutti Kreikasta vuonna 1915 Romaniaan. Hän aloitti opintonsa vuonna 1919 Bukarestin teknillisessä korkeakoulussa, josta hän valmistui sähköinsinööriksi. Hän suoritti jatko-opintoja Pariisin yliopistossa opiskellen myös Institut Aérotechniquessa Saint-Cyr-l'Écolessa. Hän väitteli vuonna 1928. Väitöskirjan englanniksi käännetty nimi oli "Contribution to the theory of aerodynamic lift".


title: Elie Carafoli

text: Hän palasi vuonna 1928 Bukarestiin, jossa liittyi Bukarestin teknillisen korkeakoulun henkilöstöön. Hänestä tuli ensimmäinen aerodynamiikan opettaja - vuonna 1936 hänestä tuli professori. Kouluun rakennettiin Balkanin ensimmäinen tuulitunneli. Hän teki tutkimusta mm. ylisoonisen virtauksen siipiprofiileista.


title: Elie Carafoli

text: Vuodet 1930–1937 Carafoli työskenteli Industria Aeronautică Română -lentokonetehtaalla. Hän suunnitteli yhdessä Lucién Virmoux'n kanssa (Blériot Aéronautique -yhtiöstä) IAR CV-11 -hävittäjän. Koneen prototyyppi lensi vuonna 1931 ja tuhoutui. Carafoli suunnitteli myös IAR 14 ja IAR 15 lentokoneet. Vuonna 1937 hän aloitti IAR 80 -hävittäjän suunnittelun.


title: Elie Carafoli

text: Vuonna 1948 Carafoli valittiin Romanian Akatemiaan. Seuraavana vuonna hänestä tuli Akatemian alaisen Soveltavan mekaniikan instituutin johtaja.


title: Elie Carafoli

text: Carafoli toimi International Astronautical Federationin puheenjohtajana vuodet 1968-1970. Vuonna 1971 hän uudelleenorganisoi Henri Coandăn kanssa Bukarestin teknillinen korkeakoulun lentotekniikan osaston.


title: Samsung i5800

text: Samsung i5800 Galaxy 3 on korealaisen Samsungin valmistama älypuhelin. Myyntiin se tuli kesän 2010 aikana. Puhelimessa on kosketusnäyttö, kamera ja nopeat tiedonsiirtoyhteydet. Käyttöjärjestelmänä on Android ja sen päällä Samsungin TouchWiz 3.0-käyttöliittymä. Sosiaalisten medioiden käyttöön siinä on yhtiön kehittämä Social Hub-sovellus. Tutut tekstiviesti- ja MMS-toiminnot myös löytyvät. Puhelimen suorituskyvystä vastaa 667 MHz prosessori, muistia ohjelmille ja mediatiedostoille on 170 megatavua, jota voi laajentaa enintään 32 Gt microSD-kortilla. Laitteessa on mukana Google-sovelluksia kuten kartat, haku, kalenteri ja sähköposti. Lisää ohjelmia voi ladata Android-marketista. Siinä on myös sisäänrakennettu GPS-vastaanotin navigointisovelluksille ja paikkatiedon lisäämiseksi valokuviin.


title: BitComet

text:
BitComet on ilmainen Torrent-tekniikkaan perustuva peer-to-peer-, FTP- ja HTTP alustoja hyödyntävä tiedostonsiirto-ohjelma.
Muita vastaavia ovat muun muassa Bittorrent ja µTorrent.


title: Kaohsiungin satama

text: Kaohsiungin satama (LOCODE: TW KHH) on Taiwanin suurin satama. Se sijaitsee Taiwanin lounaisosissa Kaohsiungin kaupungissa. Satama on perustettu kaupungin lounaisosiin, entisen laguunin alueelle. Satama-alueelle johtaa kaksi aallonmurtajilla suojattua kulkuväylää, eteläisempi ja pohjoisempi.


title: Kaohsiungin satama

text: 1500-luvulla alueelle oli perustettu muutamia kyliä ja siitä käytettiin nimeä "Takau". Hollannin Itä-Intian kauppakomppania saapui alueelle 1620-luvulla ja ryhtyi kehittämään satamaa.


title: Kaohsiungin satama

text: Vuonna 1858 Qing-dynastia hävisi Toisen oopiumisodan ja joutui avaamaan Taiwanissa sijainneet 5 satamaa ulkomaiselle kaupankäynnille. Takaon satama avattiin ulkomaisille vuonna 1864. Taiwan siirtyi japanilaisten hallintaan Kiinan-Japanin sodan seurauksena.


title: Kaohsiungin satama

text: Japanilaishallinnon alkuvuosina japanilaiset päättivät nykyaikaistaa sataman. Aluetta rakennettiin kolmessa vaiheessa, joista ensimmäinen valmistui vuonna 1908, toinen 1912 ja kolmas keskeytettiin Toisen maailmansodan alkamisen jälkeen. Sodan aikana satama kärsi huomattavasti liittoutuneiden pommituksista.


title: Kaohsiungin satama

text: Toisen maailmansodan jälkeen Kiinan tasavalta jatkoi sataman kehittämistä. Sataman uusi osa avattiin vuonna 1975.


title: Kaohsiungin satama

text:
Kaohsiung oli Amerikan satamaviranomaisten järjestön AAPA:n laatimalla satamien maailmanlistalla vuonna 2010 maailman 12. suurin konttisatama sen vuoden 9 121 kTEU:n konttiliikenteellä. Sataman osuus oli noin 70 % Taiwanin konttiliikenteestä. Sataman kasvu on 2000-luvulla ollut maltillista, konttimäärä kasvoin vain 8 prosenttia vuosien 2002 ja 2010 välillä. Hollantilaisen Rotterdamin sataman tilastojen mukaan sataman sijoitus pysyi saman myös vuonna 2011, jolloin konttimäärä kohosi 9 636 kTEU:iin.
Kokonaisrahtimäärällä mitattuna Kaohsiung sijoittui Amerikan satamaviranomaisten maailmanlistalla vuonna 2010 sijalle 28. Tuona vuonna Kaohsiungin sataman rahtimäärä oli 124,95 miljoonaa tonnia. Amerikkalaislistausta voi kuitenkin perustellusti kritisoida (jolloin miltei kaikkien satamien sijaluku todellisella maailmanlistalla putoaisi useamman pykälän), koska amerikkalaislähde ei ole esimerkiksi Rotterdamin sataman top-20 -listaukseen verrattuna sisältänyt kuin osan 2000-luvulla nopeasti kasvaneista kiinalaisista megasatamista.


title: Silmukointikohtamutaatio

text: Silmukointikohtamutaatio on mutaatio, joka lisää tai poistaa joukon nukleotideja tietyssä kohdassa, jossa intronin silmukointi tapahtuu prekursorilähetti-RNAn kypsyessä. Silmukointikohdan toiminnan lakatessa yksi tai useampi introni jää kypsäksi lähetti-RNA:ksi, mikä saattaa johtaa poikkeavien proteiinien tuotantoon. Monet perinnölliset sairaudet saattavat johtua silmukointikohtamutaatioista.


title: Gyáros

text: Gyáros (; myös "Giáros", "Járos") eli "Gioúra" (Γιούρα) on Kreikan saari, joka kuuluu Kykladien saariryhmään. Saaren pinta-ala on 17,574 neliökilometriä ja se on asumaton (vuonna 2011). Hallinnollisesti Gyáros kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.


title: Gyáros

text: Gyáros sijaitsee Egeanmeren keskellä ja se kuuluu Kykladien pohjoisimpiin saariin. Sen lähimmät saaret ovat Ándros koillispuolella ja Tínos itäpuolella. Saari on karu ja sen mainitsivat tunnettuna äärimmäisen kolkkona paikkana jo muutamat antiikin kirjailijat kuten Tacitus ja Juvenalis. Rooman valtakunnan aikana Gyárosta ja eräitä muitakin Egeanmeren pieniä saaria käytettiin toisinaan keisarin epäsuosioon joutuneiden henkilöiden karkotuspaikkana. 1900-luvulla saari tuli tunnetuksi vankilasta, jossa varsinkin Kreikan sisällissodan aikana ja sen jälkeen vuodesta 1945 sekä uudestaan sotilasjuntan hallitessa 1967–1974 pidettiin tuhansia poliittisia vankeja. Nykyään saarelle on suunniteltu suuria tuulivoimaloita, jotka tuottaisivat kymmenen prosenttia Kreikan tarvitsemasta sähköenergiasta.


title: Gyáros

text: Vergiluksen runoteoksessa "Aeneis" Gyáros mainitaan Mýkonoksen ohella toisena niistä kahdesta saaresta, joihin Apollon sitoi kahleilla pyhän saaren Deloksen tehdäkseen lopun sen vaeltamisesta ympäri Egeanmerta. Saari mainitaan myös Ovidiuksen "Muodonmuutosten" kertomuksessa Minoksen ja Ateenan kuningas Aigeuksen välisestä sodasta.


title: Gyáros

text: Aristoteleen kirjoittamaksi väitetyssä teoksessa "Ihmeellisistä kuulluista asioista" (kohta 25) kerrotaan, että Gyároksen saarella hiiret söisivät rautaa. Ajanlaskumme ensimmäisellä vuosisadalla Plinius vanhempi mainitsi teoksessaan "Naturalis historia" että saarella oli tuohon aikaan kaupunki. Lisäksi hän mainitsee asukkaiden joutuneen kerran pakenemaan saarelta maanvaivaksi saakka lisääntyneiden hiirten vuoksi.


title: Gyáros

text: Rooman keisarikunnan alkuaikoina Gyárosta käytettiin toisinaan epäsuosioon joutuneiden henkilöiden karkotuspaikkana. Tacitus mainitsee kuitenkin, että kun roomalaisen Asian provinssin prokonsuli Silanusta syytettiin petoksesta ja kiristyksestä, Rooman senaatti ehdotti hänen karkottamistaan Gyárokseen, mutta keisari Tiberius salli hänen vetäytyä sen sijaan läheiselle Kýthnoksen saarelle, koska Gyáros oli hänen mukaansa liiankin kolkko ja epäinhimillinen paikka. Näin hän teki Tacituksen mukaan siitäkin huolimatta, että Tacitus muutoin kuvasi Tiberiuksen äärimmäisen julmaksi ja kostonhimoiseksi hallitsijaksi.


title: Gyáros

text: Keskiajalla, Rooman valtakunnan hajottua, saarta käyttivät usein pesäpaikkanaan merirosvot.


title: Gyáros

text: Saarelle rakennettiin 1930-luvulla vankila, jonka Kreikan silloinen hallitus määräsi poliittisten vankien sijoituspaikaksi. Välillä vankila oli tyhjillään, mutta se otettiin uudestaan käyttöön vuonna 1945 alkaneen Kreikan sisällissodan aikana ja sen jälkeen. Viimeiset saareen sisällissodan yhteydessä joutuneet vangit vapautettiin vuonna 1961. Tämän jälkeen vankila oli jälleen muutaman vuoden käyttämättömänä, mutta oli jälleen käytössä Kreikan sotilasjuntan hallitsessa 1967–1974.


title: Gyáros

text: Juntan luovuttua vallasta vankila lakkautettiin ja saari oli Kreikan merivoimien sotaharjoitusalueena vuoteen 2002 saakka.


title: Kolkan peruskoulu

text: Kolkan peruskoulu on Latvian Kolkan kylässä sijaitseva peruskoulu.


title: Kolkan peruskoulu

text: Kolkan peruskoulun historia alkaa vuodesta 1881, jolloin perustettiin Dundagan–Kolkan alueen koulu. Ensimmäinen koulu sijaitsi nykyisessä postitalossa. Koulun ensimmäinen opettaja oli vuonna 1852 aloittanut liiviläinen Nika Pollmann, joka tunnetaan myös Matteuksen evankeliumin itäliivinkielisestä käännöksestään. Seuraavana opettajana toimi samoin liiviläinen Karl Bernstein, joka toimi koulussa vuosina 1903 vuoteen 1951. Nykyinen koulurakennus rakennettiin vuonna 1962. Rakennuksen suunnitteli Rudolfs Ermanbriks, josta tuli myös uuden koulun ensimmäinen rehtori.


title: Kolkan peruskoulu

text: Nykyisin koulussa on noin 185 oppilasta ja 15 opettajaa. Koulussa tapahtuu normaalin opetuksen ohella myös liivin kielen opetusta erillisessä opetusryhmässä. Koulu on tehnyt yhteistyötä Suomessa ja Sveitsissä sijaitsevien koulujen kanssa.


title: Niko Kyyhkynen

text: Niko Kyyhkynen (s. 7. marraskuuta 1988) on suomalainen korkeushyppääjä. Hän on edustanut vuodesta 2006 Espoon Tapioita edustettuaan aiemmin Leppävaaran Sisua ja Helsingin Kisa-Veikkoja. Häntä valmentaa Reijo Jokela.


title: Niko Kyyhkynen

text: Kyyhkynen sijoittui 19-vuotiaiden MM-kilpailuissa Pekingissä 2006 seitsemänneksi tuloksella 219 cm, joka on edelleen hänen ulkorataennätyksensä. Saman ikäluokan EM-kilpailuissa Hengelossa 2007 hän jäi ilman tulosta. Kaunasin 22-vuotiaiden EM-kilpailuissa 2009 hän karsiutui loppukilpailusta.


title: Niko Kyyhkynen

text: Kyyhkynen edusti Suomea aikuisten maaottelussa ensimmäisen kerran Helsingissä 2006. Hän voitti sisäratojen Suomen-mestaruuden Mustasaaressa 2009 tuloksella 219 ja sai hopeaa Helsingissä 2011. Ennätyksensä 221 hän hyppäsi niin ikään Mustasaaren hallikilpailussa helmikuussa 2009.


title: Niko Kyyhkynen

text: Kyyhkynen osallistui "Kissbanglove"-tosi-tvohjelmaan vuonna 2016. Kyseessä oli sarjan ensimmäinen tuotantokausi. Kyyhkyselle ei suurta romanssia ohjelmassa syttynyt ja lähti Suomesta vuonna 2017. Nykyään hän toimii hierojana ja menestyvänä puhelinmyyjänä espanjan aurinkorannoilla. Kyyhkynen tunnetaan myös hänen turun murretta muistuttavasta puhetyylistään.


title: Waverleyn rautatieasema

text: Waverleyn rautatieasema on Edinburghin päärautatieasema. Se on Skotlannin toiseksi vilkkain asema Glasgow’n keskusrautatieaseman jälkeen.


title: Waverleyn rautatieasema

text: Waverleyn asema on rakennettu kapeaan solaan Edinburghin keskiaikaisen vanhan kaupungin ja 1700-luvulta peräisin olevan uudemman kaupunginosan väliin. Asema sai alkunsa 1840-luvulla, kun kolme eri rautatieyhtiötä perusti asemansa lähekkäin samaan solaan. Nykyinen asemarakennus on pääosin peräisin 1800-luvun lopulta.


title: Waverleyn rautatieasema

text: Merkittävimmät rautatieyhteydet Waverleyn asemalta ovat länteen Glasgow'n ja Stirlingin suuntaan, pohjoiseen Aberdeeniin ja Invernessiin sekä etelään päin kulkeva East Coast Main Line, joka päättyy Lontooseen.


title: Estamariu

text: Estamariu on kunta Alt Urgellin comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 21,2 neliökilometriä ja asukkaita siellä on 124 (2015). Väestötiheys on noin 6 as./km².


title: Estamariu

text: Estamariun naapurikunnat ovat Alàs i Cerc etelässä, La Seu d'Urgell lounaassa, Les Valls de Valira lännessä ja pohjoisessa sekä El Pont de Bar ja Les Valls de Valiran kuntaan kuuluva erillinen Bescaranin alue idässä. Estamariusta on matkaa maakunnan pääkaupunkiin Lleidaan 143 kilometriä.


title: Estamariu

text: Kunnan alueella sijaitsevia nähtävyyksiä ovat muun muassa Sant Vicenç de Pinsent -luostarin rauniot ja romaanista tyyliä edustava Església de Sant Vicenç -kirkko.


title: Estamariu

text: Estamariun asutuskeskukset ja niiden väkiluvut vuonna 2007:


title: .io

text: .io on Brittiläisen Intian valtameren alueen Internet-maatunnus, jota ylläpitää NIC.IO "Internet Computer Bureaun" alaisuudessa. Tunnus sopii joihinkin domain hackeihin, kuten "eugen.io", "moustach.io" ja "pistacch.io". Toisen asteen rekisteröinneille ei ole rajoituksia, mutta kolmas aste on rajoitettu alueen asukkaille. Tunnus otettiin käyttöön vuonna 1997.


title: .iq

text: .iq on Irakin Internet-maatunnus, jota ylläpitää Network Information Center of Iraq ja sponsoroi "Iraqi Communications and Media Commission". Online-rekisteröintirajoituksista ei ole tietoa. Tunnus otettiin käyttöön 1997.


title: Tommy Granlund

text: Tommy Robert Matias Granlund (s. 21. huhtikuuta 1983 Kokkola) on suomalainen keskimatkojen juoksija. Hän edustaa IK Falkenia ja häntä valmentaa Gianni Ghidini.


title: Tommy Granlund

text: Granlund edusti Suomea aikuisten maaottelussa ensimmäisen kerran Göteborgissa 2007. Helsingin EM-kilpailuissa 2012 hän jäi 800 metrin alkuerässään viimeiseksi ja karsiutui.


title: Tommy Granlund

text: Granlund on saanut Kalevan kisoissa pronssia 800 metrillä 2009 ja 2010. Sisäratojen SM-kilpailuissa hän on saanut 800 metrillä kultaa 2010, hopeaa 2007 ja 2011 sekä pronssia 2008. 1 500 metrillä hän on saavuttanut kultaa 2010 sekä pronssia 2007, 2008 ja 2011.


title: .ir

text: .ir on Iranin Internet-maatunnus, jota ylläpitää Institute for Research in Fundamental Sciences (پژوهشگاه دانشهای بنیادی). Sillä ei ole sponsoria. Rekisteröintirajoituksia ei ole lukuun ottamatta joitakin toisen asteen tunnuksia, joille on jokaiselle eri säännöt. Tunnus otettiin käyttöön 1994. Myös tunnus .ایران.ir on olemassa.


title: .is

text: .is on Islannin Internet-maatunnus, jota ylläpitää "ISNIC". McAfeen tutkimuksen mukaan se lukeutuu viiteen turvallisimpaan tunnukseen maailmassa. Kesäkuussa 2010 oli rekisteröity 29,400 tunnusta. Tunnusta on käytetty jonkin verran domain hack'eihin, kuten "who.is" ja "time.is". Tunnus otettiin käyttöön 1987.


title: .it

text: .it on Italian Internet-maatunnus, jota ylläpitää IT-NIC ja sponsoroi IT-CNR. Se sopii joihinkin domain hack'eihin, koska "it" merkitsee se-pronominia englanniksi. Tunnukselle ei ole rekisteröintirajoituksia lukuun ottamatta eräitä toisen asteen ja sitä ylempiä tunnuksia. Niitä on lukuisia moniin eri käyttötarkoituksiin ja jokaiselle eri säännöt. Tunnus otettiin käyttöön 1987.


title: .je

text: .je on Jerseyn Internet-maatunnus, jota ylläpitää "Island Networks". Vuodesta 2000 alkaen toisen asteen rekisteröinnit ovat olleet mahdollisia, mutta tunnukset .co.je, .net.je, ja .org.je ovat edelleen saatavilla. Rekisteröintirajoituksia ei ole. Tunnus otettiin käyttöön 1996.


title: Brooklyn’s Finest

text: Brooklyn’s Finest on Antoine Fuquan ohjaama rikoselokuva vuodelta 2009. Elokuvan on käsikirjoittanut Michael C. Martin ja pääosissa nähdään Richard Gere, Ethan Hawke, Don Cheadle ja Wesley Snipes.


title: Brooklyn’s Finest

text: Elokuva saapui teattereihin vuoden 2010 puolella, mutta sen tuotantovuodeksi on merkitty 2009, koska elokuvaa esitettiin sen kotimaassan, Yhdysvalloissa syksyllä 2009.


title: Brooklyn’s Finest

text: Elokuva kertoo kolmesta newyorkilaisesta poliisista sekä yhdestä juuri vankilasta päässeestä entisestä huumekuninkaasta. Eddie (Gere) on juuri eläkkeelle siirtymässä oleva poliisi, joka viimeisen työviikkonsa aikana alkaa leikkimään sankaria. Sal (Hawke) on rahavaikeuksista kärsivä poliisi, jonka pieni palkka ei millään tunnu riittävän uuden talon ostoon, homeisen talon sijasta. Tango (Cheadle) on kyllästynyt peitehommiin ja haluaa päästä niistä pois. Neljäntenä päähenkilönä on Tangon paras ystävä, Wesley Snipesin esittämä Caz, joka on juuri palannut vankilasta ja haluaa takaisin isoihin kuvioihin.


title: Ranskan Division 1 -kausi 1954–1955

text: Division 1 -kausi 1954–1955 oli 17. kausi, jolloin pelattiin jalkapallon Ranskan-mestaruudesta. Kauden mestaruuden voitti Stade de Reims.


title: Ranskan Division 1 -kausi 1955–1956

text: Division 1 -kausi 1955–1956 oli 18. kausi, jolloin pelattiin jalkapallon Ranskan-mestaruudesta. Kauden mestaruuden voitti OGC Nice.


title: Niilo Pulkka

text: Niilo Paavali Pulkka (22. huhtikuuta 1912 Mikkeli – 12. heinäkuuta 2005 Helsinki) oli suomalainen arkkitehti ja kuvataiteilija.


title: Niilo Pulkka

text: Pulkan isä oli puuseppä. Hän itse epäröi taiteilijan ja arkkitehdin uran välillä, mutta varmempi leipä kallisti vaa'an arkkitehtuurin puolelle, vaikka kuvataide pysyi koko ajan rinnalla ja myöhemmin eläkkeellä hän omistautui maalaamiselle, puunveistolle ja kuvanveistolle. Pulkka kirjoitti ylioppilaaksi 1931 ja valmistui arkkitehdiksi Teknillisestä korkeakoulusta 1942. Hän työskenteli KK:n arkkitehtiosastolla 1936–1939 ja 1945–1952. Vuosina 1952–1987 hänellä oli yhteinen arkkitehtitoimisto vaimonsa Aili Pulkan kanssa.


title: Niilo Pulkka

text: Niilo ja Aili Pulkan suunnittelemia rakennuksia ovat esimerkiksi Kesälahden kirkko (1950), Helsingissä Kallion urheilutalo (1961) ja asuinkerrostalot Albertinkatu 3 (1958) ja Kalevankatu 57 (1961), Honkanummen hautausmaa (1956) Vantaalla, Lahdessa Levon hautausmaan kappelirakennus (1958) sekä Espoossa Teknillisen korkeakoulun Vesitalousosaston 2. vaihe ja Kemian osasto (1967). He ovat myös suunnitelleet Valkeakosken sankarihautausmaan muistomerkin (1955).


title: Niilo Pulkka

text: Pulkka suunnitteli Pekka Rajalan ja Kaarlo Leppäsen kanssa Rovaniemen linja-autoaseman (1959), johon kuuluu muun muassa hotelli, sekä Nurmijärven vanhan linja-autoaseman (1962).


title: Leo Karppanen

text: Leo Karppanen (s. 1939) on kiteeläinen kuvataiteilija. Hän tekee maalauksia, veistoksia ja seinäreliefejä.


title: Leo Karppanen

text: Karppanen työskentelee Saiho-ateljeessa Kiteen Heinonniemessä. Karppanen on veistänyt Kesälahden kirkon krusifiksin.


title: Leo Karppanen

text: Suurin osa Saihon töistä on Kalevala- ja Raamattuaiheisia, joskin myös eläinreliefejä ja muun muassa Euroopan unionia löytyy aihevalikoimasta.


title: Leo Karppanen

text: Karppasen pienoisveistos porsaita imettävästä emakosta jaetaan vuosittain Suomen Sikayrittäjät ry:n Vuoden sikateko -tunnustuspalkintona.


title: Iskuja vyön alle

text: Iskuja vyön alle on rap-artisti Rekamin ensimmäinen studioalbumi. Se julkaistiin Skill Street Entertainmentin kautta 25. elokuuta 2010.


title: Ranskan Division 1 -kausi 1956–1957

text: Division 1 -kausi 1956–1957 oli 19. kausi, jolloin pelattiin jalkapallon Ranskan-mestaruudesta. Kauden mestaruuden voitti AS Saint-Étienne.


title: Ranskan Division 1 -kausi 1957–1958

text: Division 1 -kausi 1957–1958 oli 20. kausi, jolloin pelattiin jalkapallon Ranskan-mestaruudesta. Kauden mestaruuden voitti Stade de Reims.


title: Lassi Vänttinen

text: Lassi Vänttinen (s. 16. marraskuuta 1980) on suomalainen salibandyn pelaaja ja lajin kaksinkertainen maailmanmestari. Hän edustaa Salibandyliigassa pelaavaa tamperelaista Classicia. Vänttinen on pelipaikaltaan hyökkääjä. Vänttisen vahvuudet ovat laukaus ja sijoittuminen. Hän on poikkeuksellisen hyvä maalintekijä ja viimeisten syöttöjen antaja.


title: Lassi Vänttinen

text: Vänttisen aikaisempia seuroja ovat Ilves, Gunners, UHC Waldkirch-St.Gallen sekä SV Wiler-Ersigen. Hän voitti Sveitsin-mestaruuden Wiler-Ersigenin riveissä kaudella 2008-2009. Sveitsistä kotimaahan palattuaan Vänttinen solmi Classicin kanssa sopimuksen vuoteen 2014 asti. Hän teki uransa 500. tehopisteen Salibandyliigassa Nokian KrP:tä vastaan 23.10.2012. Ottelu oli Vänttisen 272. liigaottelu.


title: Lassi Vänttinen

text: Vänttinen on edustanut Suomen A-maajoukkuetta. Hän on voittanut kaksi MM-kultaa. Ensimmäinen kerta oli vuoden 2008 kisoissa Prahassa, jossa Vänttinen teki finaaliottelussa Ruotsia vastaan kolme ylivoimamaalia. Toinen maailmanmestaruus tuli vuoden 2010 kotikisoissa Helsingissä. Hän teki finaalissa 6-2 maalin tyhjään verkkoon Ruotsin pelatessa ilman maalivahtia.


title: Lassi Vänttinen

text: Vänttisellä on hallussaan maajoukkueen yhden ottelun maaliennätys. Hän teki kuusi maalia Italiaa vastaan vuoden 2006 MM-kisoissa.


title: Lassi Vänttinen

text: MM-kilpailut:


title: Lassi Vänttinen

text: Salibandyliiga:


title: Lassi Vänttinen

text: Sveitsin liiga:


title: Lassi Vänttinen

text: Henkilökohtaiset:


title: Ranskan Division 1 -kausi 1958–1959

text: Division 1 -kausi 1958–1959 oli 21. kausi, jolloin pelattiin jalkapallon Ranskan-mestaruudesta. Kauden mestaruuden voitti OGC Nice.


title: 931 (albumi)

text: 931 on rap-yhtye Flegmaatikkojen, kolmas pitkäsoitto, joka julkaistiin Monsp Recordsin kautta 13. kesäkuuta 2012. Albumi kulki aluksi työnimellä Niin lähellä, mutta niin kaukana, mutta yhtye ilmoitti 19. huhtikuuta 2012 albumin nimeksi "931". Albumin ensimmäinen single "Näijjoo" julkaistiin musiikkivideon kera 14. toukokuuta 2012. "931" julkaistiin CD:nä ja vinyylinä.


title: Marcelo Buquet

text: Marcelo Buquet Corleto (s. 4. lokakuuta 1963 Montevideo, Uruguay) on uruguaylainen näyttelijä.


title: Marcelo Buquet

text: Julkisesti hänen lapsuudestaan ei tiedetä paljoa. TV-rooleja Buquet alkoi saada 1980-luvun loppupuolella.


title: Ranskan Division 1 -kausi 1959–1960

text: Division 1 -kausi 1959–1960 oli 22. kausi, jolloin pelattiin jalkapallon Ranskan-mestaruudesta. Kauden mestaruuden voitti Stade de Reims.


title: Neal McDonough

text: Neal McDonough (s. 13. helmikuuta 1966 Boston, Massachusetts) on yhdysvaltalainen näyttelijä. Hänet muistetaan muun muassa rooleistaan televisiosarjoissa Arrow, "Taistelutoverit", "Boomtown", "Medical Investigation", "Traveler" ja "Täydelliset naiset" sekä elokuvista "Minority Report", "The Guardian – meripelastaja", "Liftari", "88 minuuttia", "Tiedän kuka tappoi minut", "Traitor", "Forever Strong" ja "".


title: Neal McDonough

text: McDonough syntyi Dorchesterissa, Massachusettsissa ja vietti lapsuutensa Barnstablessa, Massachusettsissa. Hänen vanhempansa olivat motellinomistajia. Hän valmistui Syracusen yliopistosta vuonna 1988. Hänen ensimmäinen elokuvansa oli "Darkman" vuonna 1990.


title: Neal McDonough

text: McDonough on ollut naimisissa Ruvé Robertsonin kanssa vuodesta 2003 ja heillä on kolme lasta: vuonna 2005 syntynyt poika sekä vuosina 2007 ja 2010 syntyneet tyttäret.


title: Kuopion Riento

text: Kuopion Riento on kuopiolainen urheiluseura. Seura on toiminut muun muassa Aulis Rytkösen kasvattajaseurana.


title: Kuopion Riento

text: Riento perustettiin vuonna 1907 ja se oli kaupungin ensimmäinen työväen urheiluseura. Toiminta lähti hyvin käyntiin seuran toimiessa Kuopion Työväenyhdistyksen jaostona. Seuran toiminta lakkautettiin vuonna 1930 maan poliittisen tilanteen takia, jonka takia rientolaiset perustivat Kuopion Työväen Urheilijat. Tällä nimellä toimintaa kesti viisitoista vuotta, jonka jälkeen toimintaa jatkettiin Kuopion Riennon nimellä.


title: Klorokiini

text: Klorokiini on lääke, jota on käytetty malarian hoitoon ja ehkäisyyn.


title: Klorokiini

text: Klorokiini (CQ), (myös "hydroksiklorokiinina") on aminokinoliinijohdos, joka keksittiin Bayerin laboratorioissa vuonna 1934. Sille annettiin nimi Resochin. Aineesta ei välitetty vuosikymmeneen, koska sitä pidettiin liian myrkyllisenä ihmiselle. Toinen maailmansodan aikana Yhdysvallat sponsoroi kliinisiä kokeita malarianestolääkkeiden kehittämiseksi. Lääke osoittautui erittäin tehokkaaksi estolääkkeeksi ja otettiin sellaisena yleisesti käyttöön 1947. Sitä myydään Suomessa nimellä Heliopar.


title: Klorokiini

text: Hydroksiklorokiinin ja klorokiinin huippupitoisuus seerumissa saavutetaan 1 - 3 tunnissa lääkkeen ottamisesta. Molemmat ovat akuutisti hyvin myrkyllisiä, isot kerta-annokset (aikuisilla ≥ 11 g hydroksiklorokiinia tai ≥ 5 g klorokiinia = 20–25 kpl 250 mg tablettia) aiheuttavat vakavia myrkytysoireita tai kuoleman muutamassa tunnissa. Metabolia tapahtuu pääasiassa maksassa ja erittyminen munuaisten kautta. Hydroksiklorokiinin puoliintumisaika on noin viikko. Vakiintuneelle pitoisuustasolle päästään 3 - 5 viikon kuluttua hydroksiklorokiinihoidon aloittamisesta. Klorokiinin alkuvaiheen eliminaation puoliintumisaika on 2 - 6 vrk, mutta terminaalisesti jopa 30 - 60 vrk.


title: Klorokiini

text: Klorokiini on turvallinen lääkeaine, jolla on vain vähän haittavaikutuksia. Sillä on auringolle herkistävä vaikutus, joskus saattaa esiintyä vatsavaivoja ja lieviä keskushermostoperäisiä oireita. Epileptikoiden ja aktiivista psoriaasista sairastavien tulee välttää klorokiinin käyttöä. Se sopii raskaana oleville ja imettäville sekä pienille lapsille.


title: Kesätangara

text: Kesätangara ("Piranga rubra") on Yhdysvalloissa ja Meksikossa pesivä ja Väli- ja Etelä-Amerikassa talvehtiva varpuslintu. Kesätangara ja muut tulitangaroiden suvun lajit on perinteisesti luokiteltu kuuluviksi tangaroiden heimoon, mutta viimeaikaisten molekyylibiologian tutkimusten mukaan se olisi läheisempää sukua kardinaalien heimon lajeille.


title: Kesätangara

text:
Kooltaan kesätangara on 17–19 cm.
Koiras on väritykseltään kauttaaltaan kirkkaan ruusunpunainen tai oranssinpunainen. Koiraan siivet ovat hieman muuta ruumista harmaammat erityisesti talvella. Ulkonäöltään koiraskesätangara muistuttaa tulitangaraa ("Piranga olivacea"), mutta on vaaleampi ja tulitangaran siivet ovat mustat. Koiraan voi sekoittaa myös purppuratangarakoiraaseen ("Piranga flava"), joka on väriltään hieman tummempi.
Naaraan selkä on kellertävän oliivinvihreä ja hieman kirkkaamman keltainen päälaelta ja perästä. Siivet ovat väritykseltään harmahtavan keltaiset. Joillakin sukukypsillä naarailla on koiraan värityksen kaltainen punainen höyhenpuku. Kesätangaranaaras voi sekoittua ulkonäöltään hyvin samankaltaiseen purppuratangaranaaraaseen. Kesätangara on kuitenkin selästään vihreämpi ja purppuratangaranaaras on vatsastaan kirkkaamman keltainen.
Nuoret kesätangarat muistuttavat väritykseltään naarasta. Nuorten koiraiden väritys voi kuitenkin vaihdella huomattavastikin. Ensimmäisen elinvuotensa syksyllä ne ovat jo naaraita oranssimpia. Seuraavana keväänä niillä ei ole vielä täysikasvuisen aikuisen höyhenpukua ja ovat kirjavia osittain punaisine ja kellertävän vihreine höyhenineen.
Kesätangaralla on kaksi alalajia. Levinneisyysalueen itäosissa tavattavan nimialalajin "P. r. rubra" siivet, pyrstö ja jalat ovat lyhyemmät. Läntisemmän "P. r. cooperi" -alalajin höyhenpuku on vaaleampi.


title: Kesätangara

text: Kesätangara pesii Yhdysvaltain Lounaisosissa sekä itäosissa Pennsylvanian ja Illinoisin osavaltioista etelään sekä Meksikon pohjoisosissa. Talvehtimisalue ulottuu Meksikon keskiosista etelään Etelä-Amerikkaan aina Bolivian ja Amazonasin alueen Brasiliaan asti.


title: Kesätangara

text: Pesimäaikanaan kesätangarat elävät levinneisyysalueensa itäosissa lähinnä avoimissa tammi- tai muissa lehtipuumetsissä. Lännempänä lintua tavataan rannikon paju- ja poppelimetsiköissä. Meksikossa lajia tavataan ikivihreissä ja trooppisissa lehtimetsissä. Talvehtimisalueillaan Etelä-Amerikassa lajille tyypillistä elinympäristöä ovat metsien reunamaat, kahviviljelmät sekä puistot ja puutarhat. Kesätangara on pääosin alankomaiden laji, mutta talvehtimisalueillaan sitä on tavattu jopa 2 700 metrin korkeudella merenpinnasta.


title: Kesätangara

text: Kesätangara on pääosin hyönteissyöjä. Laji saalistaa muun muassa ampiaisia, mehiläisiä, kovakuoriaisia, sudenkorentoja, heinäsirkkoja, kaskaita ja hämähäkkejä. Laji pyydystää ravintonsa ilmasta tai kasvien lehdiltä. Linnut hyökkäävät usein ampiais- tai mehiläispesien kimppuun ja pyrkivät karkottamaan sieltä täysikasvuiset hyönteiset. Tämän jälkeen ne syövät pesästä toukat. Aikuisilta ampiaisilta kesätangarat poistavat ennen syömistä pistimet ja muut syötäväksi kelpaamattomat osat. Hyönteisravinnon lisäksi linnut syövät varsinkin pesimäkauden loppupuolella, muuton aikana ja talvehtimisalueillaan marjoja, kuten mustikoita, ja sitrushedelmiä sekä banaaneja.


title: Kesätangara

text: Kesätangarat ovat muuttolintuja ja ovat talvehtimisalueillaan lokakuusta maaliskuulle. Muuttoaikoinaan kesätangarat muodostavat suurimmillaan 30 yksilön parvia, muulloin ne elävät pääasiassa yksinään. Muutto tapahtuu yöaikaan. Muuttoaikojen ulkopuolella kesätangarat nukkuvat öisin, mutta voivat torkahdella myös päiväsaikaan.


title: Kesätangara

text: Lajin pesimäkausi kestää toukokuusta elokuulle ja pesimäkautena on vain yksi pesue. Pesä sijaitsee puussa vaakasuoralla oksalla. Koiras etsii pesäpaikan ja kerää pesään materiaalia, mutta naaras rakentaa pesän. Pesä on kuppimainen ja rakennettu kuivista kasvinosista. Naaras muni kolmesta neljään hieman kiiltävää sinistä tai vihreää punaruskeapilkullista munaa. Munien haudonta kestää kaksi viikkoa ja vain naaras hautoo. Koiras tuo ruokaa naaraalle ja kuoriutuneille poikasille. Koiras puolustaa pesimäreviiriään muita koiraita vastaan. Linnut jahtaavat toisiaan ilmassa ja voivat myös käydä toistensa kimppuun.


title: Henrik Lättiläinen

text: Henrik Lättiläinen (myös Lätin Henrik, ; k. mahd. 1259) oli tuntematonta kansallisuutta edustanut pappi ja ristiretkisaarnaaja, joka kirjoitti 1220-luvulla Liivinmaan ja Viron kristinuskoon käännyttämistä kuvaavan Henrikin Liivinmaan kronikan. Hän oli itse todistamassa useita kronikassa kuvattuja tapahtumia. Kronikan yhdessäkään käsikirjoitusversiossa ei tosin mainita kirjoittajan nimeä, mutta tutkijat ovat olleet lähes yksimielisiä siitä, että teoksen on kirjoittanut siinä useasti mainittu "Henricus de Lettis". Hän käyttää kronikassa itsestään myös nimityksiä ”lättiläisten pappi” ("Lettorum minister") tai pappi ja tulkki.


title: Henrik Lättiläinen

text: Henrikiä saksalaisena pitävät ovat sijoittaneet hänen syntymäpaikkansa Magdeburgin hiippakunnan alueelle Pohjois-Saksaan. Paavi kutsui bullallaan ristiretkeläisiä Saksista ja Westfalenista vuonna 1198, ja vuonna 1202 perustettiin Kalparitaristo, jolloin Baltian ristiretkissä alkoi uusi, sotaisampi vaihe. Henrik tuli Liivinmaalle ilmeisesti keväällä vuonna 1205 noin 18-vuotiaana. Hän oli piispa Albertin oppilas ja sai pappisvihkimyksen talvella vuonna 1208. Tämän jälkeen hän toimi pappina Valmieran lähistöllä latgallien parissa. Vuonna 1215 hän oli Albertin mukana Rooman 4. lateraanikonsiilissa. Vuodet 1222–1224 hän vietti edelleen Albertin mukana Saksassa. Vuosina 1216–1220 hän oli mukana Baltian ristiretkillä virolaisia vastaan. Henrik osasi latinaa, saksaa, latviaa, liiviä sekä viroa, joten hän toimi usein tulkkina paikallisten ja ristiretkeläisten käymien neuvotteluiden aikana. Liivinmaan kronikkaa hän ryhtyi ilmeisesti työstämään Tarton piirityksen jälkeen vuonna 1225. Kronikka lienee tarkoitettu paavi Honorius III:n legaatti Vilhelm Modenalaista varten, jolle hän työskenteli tulkkina vuosina 1225–1227. Tämän jälkeen hän toimi pappina Soontaganassa vuosina 1227–1234 ja Rubenesissä 1234–1259. Henrik kuoli luultavasti vuonna 1259.


title: Henrik Lättiläinen

text: Henrikin kansallisuus on epäselvä. Varhaisen tutkimuksen mukaan hän oli latvialainen. Pohjan tälle teorialle loi hannoverilainen kirjastonhoitaja Daniel Gruber, joka julkaisi Liivinmaan kronikat ensimmäisenä vuonna 1740. Hän saksansi nimen muotoon "Heinrich der Lette" eli Henrik Lättiläinen. 1800-luvulla saksalaisten tutkijoiden keskuudessa nousi esiin teoria Henrikin saksalaisuudesta. Lättiläis-nimitystä ei pidetty kansallisuuteen viittaavana, vaan sen uskottiin viittaavan toiminta-alueeseen eli Lätinmaahan. August Hansen käytti vielä vuonna 1853 julkaistussa saksannoksessaan ("Origines Livoniae sacrae et civilis, Heinrich's der Letten älteste Chronik von Livland") muotoa Heinrich der Lette. Eduard Pabst käytti omassa saksannoksessaan muotoa "Heinrich von Lettland" eli Lätinmaan Henrik.


title: Henrik Lättiläinen

text: Vuonna 1938 latvialainen tutkija Arvēd Švābe pyrki kumoamaan Henrikiä saksalaisena pitävien argumentteja. Hänen mukaansa esimerkiksi kronikoitsijan saksalaisista puhuttaessa käyttämä muoto "nos" eli "me" viittaa kristillisyyteen eikä samaan kansaan kuulumiseen. Hänen mielestään kronikassa käytetty nimi "Henricus de Lettis" ei voinut viitata muuhun kuin Henrikin latvialaisuuteen. Samoin latvialaisuuden puolesta puhuivat kronikassa esiintyvät latvialaisiin kohdistuvat sympatiat. Vuonna 1953 Albert Bauer päätyi tukemaan saksalaisteoriaa oman saksankielisen teoksensa esipuheessa. Hän tukeutui muun muassa kronikan kielellisiin ominaisuuksiin, Henrikin saksalaisperäiseen nimeen sekä kirjoittajan Saksan olojen tuntemukseen. Lisäksi kronikan eräässä kohdassa, jossa Henrik kertoo taistelusta virolaisia vastaan, hän toteaa: "meidän miehistämme kaatui kaksi ja lättiläisiä kaksi". Suomessa vakiintui muoto "Henrik Lättiläinen", mutta tätä on pyritty korjaamaan neutraalimpaan muotoon "Lätin Henrik", joka ei ota kantaa kirjoittajan kansallisuuteen.


title: Omar Daf

text: Omar Daf (s. 12. helmikuuta 1977 Dakar) on senegalilainen jalkapalloilija. Puolustajana pelaava Daf edustaa Ranskan pääsarjassa FC Sochaux'ta.


title: Omar Daf

text: Daf aloitteli jalkapalloilun kotimaassaan US Goréessa, josta hän siirtyi Eurooppaan ja aluksi Belgiaan Westerlohon. Sittemmin Daf siirtyi Ranskaan, jossa hän pelasi muun muassa kaksitosta kautta Sochaux'ta. Kesällä 2009 Daf siirtyi Ligue 2:ssa pelanneeseen Stade Brestoisiin, joka nousi kauden päätteeksi Ranskan pääsarjaan. Daf pelasi Brestois'ssa kolme kautta kunnes palasi takaisin Sochaux'oon.


title: Omar Daf

text: Daf on pelannut Senegalin maajoukkueessa vuodesta 1999 lähtien. Hän on edustanut maataan kolmissa Afrikan kisoissa (2000, 2004 ja 2006) ja kerran MM-kisoissa 2002, jossa Senegal selvisi puolivälieriin.


title: Märta Blomstedt

text: Märta Blomstedt (alk. Märta Elisabeth Adelaide von Willebrand, s. 8. kesäkuuta 1899 Turku – 16. helmikuuta 1982) oli suomalainen arkkitehti ja yksi Suomen huomattavia funktionalismin edustajia.


title: Märta Blomstedt

text:
Märta von Willebrandin vanhemmat olivat pormestari Reinhold Alexander von Willebrand ja Bertha Mathilda Hoffstedt. Von Willebrand opiskeli arkkitehtuuria Teknillisessä korkeakoulussa ja valmistui arkkitehdiksi vuonna 1922. Vuonna 1924 hän avioitui opiskelutoverinsa, arkkitehti Pauli Blomstedtin (s. 1900) kanssa, ja he perustivat vuonna 1926 yhdessä oman arkkitehtitoimiston.
Blomstedt työskenteli yhteisessä toimistossa miehensä kuolemaan saakka vuonna 1935. Sen jälkeen vuosina 1938–1961 hänellä oli arkkitehti Matti Lampénin (1906–1961) kanssa yhteinen Arkkitehtitoimisto Blomstedt & Lampén, ja vuosina 1961–1972 hän oli Arkkitehtitoimisto Blomstedt & Penttilän osakkaana.


title: Märta Blomstedt

text: Märta Blomstedt osallistui merkittävällä tavalla suomalaisen funktionalismin läpimurtoon. Yhdessä puolisonsa kanssa Blomstedt suunnitteli joitakin funktionalismin keskeisimpiä suomalaisia rakennuksia. Heidän töitään olivat jatkosodassa tuhoutunut hotelli-ravintola Pohjanhovin rakennus Rovaniemellä (1935), Kotkan säästöpankin talo (1935) sekä Kannonkosken kirkko. Kannonkosken kirkko valmistui vuonna 1938, kolme vuotta Pauli Blomstedtin kuoleman jälkeen. Märta Blomstedt huolehti suunnittelutyön loppuvaiheista yhdessä Matti Lampénin kanssa.


title: Märta Blomstedt

text: Kannonkosken kirkko on yksi harvoista Suomeen 1930-luvulla rakennetuista funktionalistisista kirkoista, ja se on Museoviraston suojelukohde. Kirkossa oli alun perin 400 istumapaikkaa, mutta peruskorjausten jälkeen sinne mahtuu nykyään 350 ihmistä. Viimeisimmät peruskorjaukset on tehty kunnioittaen Märta Blomstedtin yksityiskohtiin ulottuvaa kokonaissunnittelua, jossa muun muassa väreillä on tärkeä asema.


title: Märta Blomstedt

text: Blomstedt suunnitteli Lampénin kanssa myöhemmin monia merkittäviä rakennuksia heidän yhteisen toimistonsa Arkkitehtitoimisto Blomstedt & Lampén nimissä. Tunnettuja töitä ovat muun muassa Hotelli Aulanko (1938), Ruuskasen pukutehdas Tampereella (1942), Kivennavan sotakirkko (1943), Hämeenlinnan postitalo (1952), elokuvateatteri Bio-Vuoksi Imatralla (1954), Outokummun kaupungintalo (1956), Kuvalehtitalo Helsingin Hietalahdenrannassa (1957), Outokumpu Oy:n pääkonttori Kuparitalo Helsingissä (1958) ja Oulun kansainvälinen koulu (1961).


title: Märta Blomstedt

text: Blomstedt & Lampén suunnitteli myös useita Outokumpu Oy:n eri kaivosalueiden teollisuus- ja asuinrakennuksia. Yhdessä Olli Penttilän kanssa Blomstedt suunnitteli muun muassa Otaniemeen Teknillisen korkeakoulun Vuoriteollisuusosaston rakennuksen, joka valmistui vuonna 1964.


title: Märta Blomstedt

text: Tampereelle valmistunutta Ruuskasen pukutehdasta on luonnehdittu Tampereen funkisarkkitehtuurin tyylipuhtaimmaksi rakennukseksi.


title: 18 Melpomene

text: 18 Melpomene (symboli: ) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. R. Hind vuonna 1852. Nimensä asteroidi sai kreikkalaisen mytologian Melpomenen mukaan. Melpomene ei ollut Hindin ensimmäinen löytö, sillä hän oli jo löytänyt Iriksen, Floran, Victorian ja Irenen.


title: Katsekontakti

text: Katsekontakti on tilanne, jossa kaksi henkilöä katsoo toisiaan silmiin samaan aikaan. Katsekontakti on ihmiselle tärkeä signaali, ja sillä on havaittu olevan monenlaisia vaikutuksia muun muassa ihmisten käsityksiin toisistaan sekä heidän käyttäytymiseensä. Katsekontaktin hyväksyttävyys vaihtelee kulttuureittain: esimerkiksi länsimaissa katsekontakti voidaan ottaa suhteellisen vapaasti.


title: Katsekontakti

text: Yksittäinen katsekontakti kestää yleensä kolme sekuntia. Jos katsekontakti jatkuu liian pitkään, toinen osapuoli voi kääntää katseensa sivuun, jotta läheisyyden tunne pysyy itselle sopivana. Sosiaalisia taitoja mittaavissa testeissä korkeita pistemääriä saaneet henkilöt ottavat enemmän katsekontaktia kuin matalia pistemääriä saaneet. Neuroottisia persoonallisuuspiirteitä omaavilla henkilöillä katsekontakti saa aikaan tavallista enemmän välttämismotivaatioon liittyvää aivoaktiviteettia. Katsekontaktin välttely on eräs sosiaalisen ahdistuneisuuden keskeisistä oireista. Myös autistisille katsekontakti voi olla hämmentävää.


title: Katsekontakti

text: Länsimaissa katsekontaktia rajoittavia normeja ei juurikaan ole. Kaukoidän kulttuureissa katsekontaktia saatetaan välttää esimiehen tai vanhemman henkilön kanssa, koska välttämistä pidetään kunnioittavana kulttuurissa, jota sosiaaliset hierarkiat säätelevät voimakkaasti. Lähi-idän kulttuureissa miesten ja naisten välinen katsekontakti on harvinaisempaa kuin samaa sukupuolta edustavien välinen.


title: Katsekontakti

text: Katseen suunta on ihmisellä muihin lajeihin verrattuna biologisesti ja sosiaalisesti tärkeä signaali. Katsekontaktin havaitseminen on ihmiselle tärkeää toisen yksilön ajatusten ja pyrkimysten ymmärtämiseksi. Ihmisen on muita lajeja helpompi havaita toisen ihmisen katseen suunta, koska ihmissilmän värikalvo erottuu silmänvalkuaisesta selkeästi. Ihmisaivoista on myös löydetty hermostollisia mekanismeja, jotka käsittelevät näköinformaatiota siitä, mihin suuntaan toisen silmät ovat kohdistuneet. Katsesuunnan analysointiin osallistuu laaja verkosto aivojen alueita niin aivokuorella kuin sen alaisissakin rakenteissa. Katsekontaktin tiedetään vaikuttavan ihmisen aivoissa monella tapaa erilaisiin tiedonkäsittelyyn ja tunteisiin liittyviin prosesseihin.


title: Katsekontakti

text: Toisen ihmisen suora katse vetää ihmisen tarkkaavaisuuden puoleensa alle 0,2 sekunnissa, mitä ilmeisimmin tahdosta riippumatta ja mahdollisesti esitietoisena reaktiona.


title: Katsekontakti

text: Katsekontakti nostaa kehon autonomista vireystilaa. Katsekontaktin aikana sympaattisen hermoston toimintaa heijastavat ihon sähkönjohtavuusvasteet ovat suurempia kuin silloin, kun toinen henkilö katsoo sivuun. Katsekontakti havaitaan myös sydämen sykkeen hetkellisenä hidastumisena, mikä on merkki tarkkaavaisuuden kaappaavasta ärsykkeestä.


title: Katsekontakti

text: Katsekontaktin on tutkimuksissa havaittu voimistavan toisesta ihmisestä tehtävää myönteistä arviointia, eli ihmiset arvioivat suoraan katsovat kasvot miellyttävämmiksi kuin sivuun katsovat. Katsekontaktin ottavat ihmiset arvioidaan myös kypsemmiksi, itsevarmemmiksi ja tehokkaammiksi kuin vähän katsekontaktia ottavat. Haastattelutilanteissa katsekontaktin ottavat ihmiset arvioidaan kyvykkäämmiksi ja luotettavammiksi kuin muut, vaikkakin tuijottaminen koetaan epämiellyttäväksi. Katsekontaktia voidaankin käyttää myös uhan ja valta-aseman ilmaisemiseen ja henkilökohtaisen tilan puolustamiseen aggressiivisessa tilanteessa.


title: Katsekontakti

text: Joidenkin pysykologien mukaan suoran katseen kohteena oleminen herättää minätietoisuuden jo elämän ensimmäisten viikkojen aikana sekä voimistaa sitä myöhemmin. Tutkimusten mukaan tietoisuus siitä, miltä ihminen näyttää muiden silmissä, voimistuu katsekontaktin seurauksena. Toisen ihmisen suoran katseen näkemisen on myös havaittu parantavan oman kehon fysiologisen tilan tunnistamista.


title: Katsekontakti

text: Tutkimuksissa on havaittu, että ihmiset muistavat suoraan katsovia kasvoja selvästi paremmin kuin sivulle katsovia. Brittiläisen tutkimuksen mukaan myös imeväiset tunnistavat kasvot paremmin, kun toinen osapuoli katsoo suoraan silmiin.


title: Katsekontakti

text: Tutkimusten mukaan katsekontakti opettajan ja oppilaiden sekä mainostajan ja katsojan välillä parantaa kerrottujen asioiden sisältöjen muistamista. Tutkimusten mukaan katsekontakti saa ihmiset käyttäytymään vuorovaikutusta edistävästi ja toisten ihmisten hyväksi ja altruistisesti. Tällaisen katsekontaktin on havaittu ohjaavan ihmisten käyttäytymistä myös julisteissa olevien kuvien kautta.


title: Katsekontakti

text: Erään tutkimuksen mukaan 3–6 kuukautta vanhojen lasten hymyily vähenee äidin ja lapsen katsekontaktin puuttuessa.


title: Pape Sarr

text: Pape Brahim Sarr El-Hadji (s. 7. joulukuuta 1977 Dakar) on senegalilainen jalkapalloilija. Keskikentällä pelaava Sarr edustaa Ranskan Championnat Nationalissa Paris FC:tä.


title: Pape Sarr

text: Sarr aloitteli jalkapalloilun Ranskassa Saint-Étiennessa ja on sittemmin viettänyt koko uransa Ranskassa. Hän on edustanut RC Lensia, Istresia, Stade Brestoisia ja Paris FC:tä. Sarr pelasi myös puolivuotta lainalla espanjalaisessa Deportivo Alavésissa kaudella 2004-2005.


title: Pape Sarr

text: Sarr pelasi Senegalin maajoukkueessa vuosina 2000–2004. Hän edusti maataan kaksissa arvokisoissa Afrikan kisoissa 2000 ja MM-kisoissa 2002, jossa Senegal selvisi puolivälieriin.


title: Aura Cristina Geithner

text: Aura Cristina Geithner (s. 9. maaliskuuta 1967 Bogotá, Kolumbia) on kolumbialais-meksikolainen näyttelijä. Hänet tunnetaan Venezuelassa, Meksikossa ja muualla Latinalaisessa Amerikassa monista televisiorooleistaan, muun muassa sarjoissa "La Tormenta" ja "Eternamente Manuela".


title: Aura Cristina Geithner

text: Geithnerillä on kaksosveli Harry Geithner.


title: Infamous 2

text: Infamous 2 (tyyliteltynä "inFamous 2" tai "inFAMOUS 2") on Sucker Punch Productionsin kehittämä ja Sony Computer Entertainmentin julkaisema toimintaseikkailupeli PlayStation 3:lle. Peli julkistettiin E3 2010 -pelimessuilla ja se julkaistiin kesäkuussa 2011. Peli on jatkoa 2009 ilmestyneelle "Infamousille".


title: Infamous 2

text: Pelin jatko-osa on maaliskuussa 2014 julkaistu "".


title: Infamous 2

text:
Empire Cityssä tapahtuu jälleen hirvittävä räjähdys. Uusi pimeyden kauhu (The Beast) syntyy ja tuhoaa tieltään kaiken, mukaan lukien edellisen pelin pelialueen Empire Cityn. Tällä kertaa Cole MacGrath matkustaa Beastia pakoon New Maraisin kaupunkiin ystävänsä Zeken kanssa löytääkseen keinoja pimeyden hirviön tuhoamiseksi ennen kuin se saavuttaa Colen olinpaikan. Esteenä on salaperäinen mies nimeltään Bertrand, joka johtaa Militia-ryhmää. Militia pyrkii poistamaan ja tuhoamaan kaiken epänormaalin ja supervoimaisen New Maraisista, ja he ovat erityisen kiinnostuneita Colesta. Esteenä ovat myös läheisen suon mutatoituneet hirviöt. Tarinan aikana Cole pakenee Militiaa ja oppii lisää asioita New Maraisista, tappamastaan Kessleristä sekä First Sons -ryhmästä. Hän oppii myös käyttämään tuli- ja jääkykyjä, jotka vahvistavat häntä entisestään. Pelaaja saa pelin aikana useita kertoja päättää, asettuuko Cole hyvälle vai pahalle puolelle, eli seuraako hän Nixiä (josta Cole saa pahaa karmaa), joka haluaa aiheuttaa Colen kanssa tuhoa ja epäjärjestystä, vai Kuo'a (josta Cole saa hyvää karmaa), joka tahtoo käyttää voimiaan Colen kanssa hyvään ja auttaa muita ihmisiä. Nämä vaihtoehdot vaikkuttavat Colen voimiin ja karmaan. Lopussa Colen pitää päättää tuhoaako hän Pedon vai liittyykö hän sen puolelle.
Infamous: Festival of Blood on lisäosa "Infamous 2":lle. Lisäosa on itsenäinen eikä vaadi "Infamous 2:n" levyä toimiakseen. Lisäosa on genreltään osittain kauhua.


title: Tony Sylva

text: Tony Mario Sylva (s. 17. toukokuuta 1975 Guédiawaye) on senegalilainen jalkapalloilija. Maalivahtina pelaava Sylva edustaa Turkin Superliigassa Trabzonsporia.


title: Tony Sylva

text: Sylva aloitteli jalkapalloilun Ranskassa Monacossa, jossa hän oli kirjoilla yhdentoista kauden ajan, mutta pelasi useimmiten joukkueen reservissä tai lainalla muissa ranskalaisseuroissa kuten Gazélec Ajacciossa ja AC Ajacciossa. Parhaimmillaan Sylva pelasi Monacon maalilla 12 ottelua kaudella 2002-2003. Kesäkuussa 2004 Sylva siirtyi Lilleen, jossa hän nousi joukkueen ykkösvahdiksi.


title: Tony Sylva

text: Sylva lopulta jätti seuran sopimuksensa päätyttyä ja siirtyi heinäkuussa 2008 kaksivuotisella sopimuksella turkkilaiseen Trabzonsporiin.


title: Tony Sylva

text: Sylva pelasi Senegalin maajoukkueessa vuosina 1999–2008. Hän edusti maataan neljässä arvokisassa, kolmesti Afrikan kisoissa (2002, 2004, 2006 ja 2008) ja kerran MM-kisoissa 2002, jossa Senegal selvisi puolivälieriin.


title: King Oliverin diskografia

text: Jazzmuusikko King Oliver nauhoitti sooloartistina neljän eri yhtyeen kanssa: King Oliver’s Creole Jazz Band (Indianassa 1923), King Oliver’s Jazz Band (Chicagossa 1923), King Oliver’s Dixie Syncopators (Chicagossa 1926–1928) ja King Oliver’s Orchestra (New Yorkissa 1929–1931). Lisäksi hän nauhoitti vuonna 1924 kaksi duettonauhoitusta pianisti Jelly Roll Mortonin kanssa.


title: .jm

text: .jm on Jamaikan Internet-maatunnus, jota ylläpitää "MITS" Länsi-Intian yliopistossa. Verkkotunnukset rekisteröidään kolmannelle asteelle tunnuksien .com.jm, .net.jm, .org.jm, .edu.jm, .gov.jm, ja .mil.jm alle. Hakemukset käsitellään manuaalisesti ja käsittelyyn varataan aikaa 30 päivää. Rekisteröinti on tällä hetkellä ilmaista, mutta se aiotaan mahdollisesti kaupallistaa muutaman vuoden sisällä. Tunnus otettiin käyttöön 1991.


title: .ke

text: .ke on Kenian Internet-maatunnus, jota ylläpitää "KeNIC". Rekisteröinnit tehdään kolmannelle tasolle. Tunnus otettiin käyttöön 1993.


title: Martin-Baker MB 1

text: Martin-Baker MB1 oli 1930-luvun alun lentokone, jonka valmistaja oli englantilainen Martin-Baker -yhtiö.


title: Martin-Baker MB 1

text: Insinööri James Martin ja lentäjä Valentine Baker perustivat 1934 Martin-Baker-yrityksen. Yhtiön kaksi ensimmäistä konetta olivat epäonnistumisia: 2-paikkainen alataso "MB 1" ja autogiro. Yhtiö kuitenkin sai tuttavalta sijoituksen, jonka avulla yhtiö sai myyntikelpoisen lentokoneen aikaiseksi. MB 1-konetta testattiin huhtikuussa 1935. Prototyyppi tuhoutui hallipalossa ja oppia koneesta käytettiin MB 2 -koneen suunnittelussa.


title: .kg

text: .kg on Kirgisian Internet-maatunnus, jota ylläpitää "AsiaInfo Telecommunication Enterprise". Eräät toisen asteen tunnukset ovat ilmaisia. Tunnus otettiin käyttöön 1995.


title: .kh

text: .kh on Kambodžan Internet-maatunnus, jota ylläpitää Kambodžan posti- ja telekommunikaatioministeriö. Nimi tulee Kambodžan suurimmasta etnisestä ryhmästä khmer. Tunnus otettiin käyttöön 1996. Nimen suhteen on jonkin verran rekisteröintirajoituksia; sopimattomat, hyökkäävät tai vastenmieliset tunnukset voidaan hylätä.


title: Hupertsiini A

text: Hupertsiini A on kiinalaisessa yrttilääketieteessä käytetystä "Huperzia serrata" -kasvista (ketunliekolaji) eristetty seskviterpeeneihin ja alkaloidieihin kuuluva yhdiste, jonka nootrooppisia vaikutuksia on tutkittu Kiinassa ihmisillä kehitettäessä lääkkeitä Alzheimerin tautiin. Sillä on muistia ja kognitiivisia toimintoja tehostavia vaikutuksia ainakin Alzheimerin tautia sairastavilla.


title: Hupertsiini A

text: Hupertsiini A on voimakas reversiibeli asetyylikoliiniesteraasi-inhibiittori ja NMDA-antagonisti. Ainakin rotilla se lisää hermokasvutekijöiden eritystä tietyntyyppisissä hermosoluissa.


title: .ki

text: .ki on Kiribatin Internet-maatunnus, jota ylläpitää "Telecommunications Authority of Kiribati". 2000-luvulle asti tunnusta ylläpiti australialainen ISP Connect.com.au. Tunnus otettiin käyttöön 1995.


title: .km

text: .km on Komoreiden Internet-maatunnus, jota ylläpitää "Comoros Telecom" ja rekisteröinneistä huolehtii VeriSign. Tunnus otettiin käyttöön 1998.


title: Verisign

text: VeriSign, Inc. on yhdysvaltalainen yritys, joka ylläpitää monipuolista verkkoinfrastruktuuria, mukaan lukien kahta kolmestatoista nimipalvelimesta sekä ylätason .com- ja .net-tunnuksia. Se vastaa myös monista digitaalisista sertifikaateista.


title: .kn

text: .kn on Saint Kitts ja Nevisin Internet-maatunnus, jota ylläpitää Puerto Ricon yliopisto. Tunnus on nykyisin avoin koko maailmalle. Se otettiin alun perin käyttöön 1991.


title: Puerto Ricon yliopisto

text: Puerto Ricon yliopisto ("University of Puerto Rico", "UPR") on yliopisto Puerto Ricossa. Siinä on 11 kampusta, 64 511 opiskelijaa ja 5 300 tiedekunnan jäsentä. Sillä on Puerto Ricon ja Karibian suurimmat akateemiset tarjousmahdollisuudet; 472 akateemista ohjelmaa ja 32 tohtoriohjelmaa.


title: Philadelphia Phillies

text: Philadelphia Phillies on baseballseura Philadelphiasta Pennsylvaniasta. Sen joukkue kuuluu Major League Baseballin National Leaguen itäiseen divisioonaan.


title: Philadelphia Phillies

text: Seura perustettiin lakkautetun Worcester Worcestersin tilalle vuonna 1883. Se tunnettiin alun perin rinnakkaisnimillä Quakers ja Phillies (lyhenne sanasta Philadelphians, ”philadelphialaiset”) kunnes jälkimmäisestä tuli virallinen nimi vuonna 1890. Phillies on pisimpään samalla nimellä ja samassa kaupungissa toiminut urheilufranchise Yhdysvaltain ammattilaisurheilun historiassa. Seura on voittanut seitsemän National Leaguen mestaruutta ja kaksi World Seriesiä (1980, 2008).


title: Philadelphia Phillies

text: Phillies voitti ensimmäisen National Leaguen mestaruutensa vuonna 1915. Se pääsi World Series -loppuotteluun, jonka se kuitenkin hävisi Boston Red Soxille otteluvoitoin 1–4.


title: Philadelphia Phillies

text: Philliesin perinteinen kilpakumppani on New York Mets. Seuralla oli vuosina 1901–1954 paikallisvastustaja Philadelphia Athletics, joka pelaa nykyään Kalifornian Oaklandissa nimellä Oakland Athletics.


title: Philadelphia Phillies

text: Philliesin kotistadion on South Philadelphian urheilukompleksiin kuuluva Citizens Bank Park, jolla on 43 500 katsojapaikkaa. Aikaisempia stadioneja ovat Recreation Park (1883–1886), Baker Bowl (1887–1938), Shibe Park (1938–1970) ja Veterans Stadium (1971–2003).


title: Souleymane Camara

text: Souleymane Camara (s. 22. joulukuuta 1982 Dakar) on senegalilainen jalkapalloilija. Hyökkääjänä pelaava Camara edustaa Ranskan pääsarjassa Montpellier’ta.


title: Souleymane Camara

text: Camara aloitteli jalkapalloilun Ranskassa Monacossa, jossa hän ei onnistunut vakiinnuttamaan pelipaikkaansa. Camara siirtyi aluksi lainalle Guingamp tammikuussa 2006, mutta teki vain kaksi maalia 13 ottelussa. Hän vietti vielä hetken aikaa vaihtopelaajana Monacossa, josta hän siirtyi elokuussa 2005 Niceen. Camara tehottomuudesta huolimatta pelasi seurassa myös kaudella 2006-2007.


title: Souleymane Camara

text: Hän ei kuitenkaan onnistunut maalinteossa ja siirtyi lainalle kaudeksi 2007-2008 Ligue 2:ssa pelanneeseen Montpellier’hen. Uudessa seurassa Camara teki uransa maaliennätyksen osuttuaan 11 kertaa pelaamassaan 37 ottelussa. Kesällä 2008 Camara allekirjoitti pysyvän sopimuksen Montpellier’n kanssa ja oli nostamassa seuran Ranskan pääsarjaan kaudella 2008-2009.


title: Souleymane Camara

text: Camara on pelannut Senegalin maajoukkueessa vuodesta 2001 lähtien. Hänen ensimmäiset arvokisat olivat MM-kisoissa 2002, jossa Senegal selvisi puolivälieriin. Toisen kerran hän pelasi arvokisoissa vuoden 2006 Afrikan kisoissa, jossa Camara onnistui kerran maalinteossa.


title: Heckler & Koch GMG

text: Heckler & Koch GMG () on saksalaisen Heckler & Kochin valmistama kranaattikonekivääri. Ase on suunniteltu ensisijaisesti Saksan armeijalle, mutta se kuuluu nykyisin myös monen muun armeijan kalustoon.


title: Heckler & Koch GMG

text: Heckler & Koch GMG käyttää ammuksinaan 40 mm kranaatteja, ja aseen tulinopeus on noin 340 laukausta minuutissa. Kranaatit syötetään aseeseen panosvyön avulla, joka voidaan syöttää aseen kummalta puolelta tahansa. Näin GMG:ää voi käyttää sekä vasen- että oikeakätinen ampuja. Aseeseen voidaan kiinnittää sekä infrapuna- että yötähtäin, joiden avulla se on tarkka jopa 1,5 kilometrin päähän ammuttaessa.


title: Heckler & Koch GMG

text: Jalkaväenkäytön lisäksi GMG voidaan kiinnittää ajoneuvoon, ja esimerkiksi miehistönkuljetusajoneuvo ATF Dingo on varustettu Heckler & Koch GMG:llä.


title: Rantakatu (Joensuu)

text: Rantakatu on Joensuun keskustan katu Pielisjoen rannassa. Sen joen puoleinen puoli on suurimmaksi osaksi rantapuistoa.


title: Rantakatu (Joensuu)

text: Rantakadun varrella on joen puolella, etelästä alkaen:ja kaupungin puolella:Ainoa poikkikatu on Siltakatu. Rantakadulta alkavat seuraavat kadut: Papinkatu, Kalastajankatu, Malmikatu, Suvantokatu, Koskikatu, Niskakatu, Yläsatamakatu, Sairaalakatu ja Rauhankatu. Rantakatu jatkuu pohjoiseen Utrantienä ja etelään joen rantaa seurailevana kävelytienä.


title: Rantakatu (Joensuu)

text: Rantakadun ja Siltakadun risteyksessä on Joensuun ensimmäiset liikennevalot vuodelta 1967. Muut liikennevalot ovat Koskikadun, Niskakadun ja Rauhankadun päässä sekä Nurmeksentien ja Utrantien risteyksessä. Yläsatamakadun risteyksen liikennevalot poistuivat, kun liikenneympyrä valmistui vuonna 2014. Suvantokadun liikennevaloristeyksen tilalle valmistui liikenneympyrä lokakuussa 2015.Tiedot rakennuksista:


title: .kr

text: .kr on Etelä-Korean Internet-maatunnus, jota ylläpitää NIDA. Tavalliset tunnukset rekisteröidään kolmannelle asteelle, latinalaisista poikkeavia merkkejä sisältävät toiselle asteelle. Verkkotunnukset on rajoitettu Etelä-Korean asukkaille. Tunnus otettiin käyttöön 1986.


title: Lamine Diatta

text: Lamine Diatta (s. 2. heinäkuuta 1975 Dakar) on senegalilainen jalkapalloilija. Puolustajana pelaava Diatta edustaa Qatarin pääsarjassa Al-Ahli Dohaa.


title: Lamine Diatta

text: Diatta aloitteli jalkapalloilun Ranskassa, jossa hän vietti suurimman osan urastaan. Diatta pelasi muun muassa uransa alussa Toulousen reservijoukkueessa, josta hän myöhemmin nousi edustukseen kaudella 1998-1999. Diatta kävi hetkellisesti myös Marseillessa, mutta ei pelannut otteluakaan ja siirtyi Stade Rennaisiin vuonna 1999. Hän pelasi joukkueessa yhteensä viisi kautta pelaten 129 sarjaottelua. Diatta pelasi myös muutaman kauden Lyonissa, jossa hän voitti Ranskan mestaruuden kahdesti (2005 ja 2006).


title: Lamine Diatta

text: Diatta siirtyi pois Ranskasta vuonna 2007, siirryttyään Turkin superliigaan Beşiktaşiin kaudeksi 2007-2008. Sittemmin hän siirtyi Newcastlen kautta Hamilton Academicaliin, jossa hän ei saanut peliaikaa lainkaan. Tämän myötä Diatta siirtyi huhtikuussa 2009 Qatariin Al-Ahli Dohaan.


title: Lamine Diatta

text: Diatta pelasi Senegalin maajoukkueessa vuosina 2000-2008 yhteensä 70 maaottelua. Hän edusti maataan muun muassa vuoden 2002 MM-kisoissa.


title: Jin Xing

text: Jin Xing (13. elokuuta 1967 Shenyang, Liaoning, Kiina) on kiinalainen koreografi ja tanssija, joka edustaa nykytanssia.


title: Jin Xing

text: Jin on transsukupuolinen ja Kiinan armeijan entinen upseeri. Hänet määriteltiin syntymässä pojaksi ja aloitti tanssiuransa 9-vuotiaana Kiinan armeijan tanssikoulussa. Hän on noussut Kiinan nykytanssin huipulle ja johtaa Kiinan ensimmäistä itsenäistä tanssiryhmää, joka on ollut koossa kymmenen vuotta. Hänen teoksena "Shanghai Beauty" sai Suomen-ensi-iltansa Kuopio tanssii ja soi -tapahtumassa 2010. Jin esiintyy tanssiryhmineen enimmäkseen ulkomailla ja saa rahat ryhmälle omalla työllään, näyttelemällä, esiintymällä televisiossa ja kirjoittamallaan kirjalla. Valtio ei tue ryhmää.


title: Jin Xing

text: Jin sai koulutuksen armeijassa tanssijaksi. 15 vuotta sitten hän kävi läpi transprosessin. Hän on opiskellut tanssia New Yorkissa, jossa hän tutustui Reijo Kelaan.


title: Jin Xing

text: Jin on naimisissa saksalaisen miehen kanssa, ja heillä on kolme adoptoitua lasta.


title: Informaatio- ja viestintäministeriö (Etelä-Korea)

text: Informaatio- ja viestintäministeriö () on Etelä-Korean hallituksen ministeriö. Sen päämaja sijaitsee Jongno-gussa, Seoulissa. Nykyinen, vuonna 2006 aloittanut ministeri on Rho Jun-hyong.


text: Ministeriöön kuuluu alaorganisaatioita, kuten National Internet Development Agency of Korea (한국인터넷진흥원, NIDA), joka hallinnoi Etelä-Korean IPv4/IPv6-osoitealueita ja niihin liittyvää whois-tietoa, Etelä-Korean autonomista järjestelmää sekä .kr-verkkotunnusta. NIDA perustettiin vuonna 2004.


title: Rheinmetall YAK

text: Rheinmetall YAK () on saksalainen raskaasti panssaroitu sotilaskäyttöön tarkoitettu kuljetusajoneuvo. Ajoneuvoa valmistaa Rheinmetall Landsysteme AG ja se perustuu sveitsiläisen MOWAGin valmistamaan MOWAG Duro -runkoon. Saksan armeija käyttää Rheinmetall YAKia sotilaspoliisien ja pomminpurkuryhmien ajoneuvona sekä ambulanssina. Ajoneuvo on aseistettu joko MG3-konekiväärillä tai Heckler & Koch GMG -kranaattikonekiväärillä.


title: Rheinmetall YAK

text: Yhteensä Saksan armeija on tilannut 296 ajoneuvoa, jotka toimitetaan vuoteen 2012 mennessä.


title: WHOIS

text: WHOIS (yhdistelmä sanoista "who is") on kyselyprotokolla, jota käytetään tietokantakyselyihin liittyen verkkotunnuksiin, Internet-maatunnuksiin, IP-osoitealueisiin, autonomisen järjestelmän numeroihin sekä niiden omistajiin, rekisteröijiin ja muuhun perusinformaatioon. WHOIS-palveluita on perinteisesti käytetty komentorivisovelluksien välityksellä, mutta myös web-palveluita löytyy. Palvelimet kuuntelevat porttia 43.


title: Mungo ESK

text: Mungo ESK () on saksalainen raskaasti panssaroitu sotilaskäyttöön tarkoitettu kuljetusajoneuvo. Mungo ESK painaa ainoastaan 5 300 kiloa ja se on suunniteltu ilmakuljetettavaksi erikois- ja maahanlaskujoukkojen mukana.


title: Mungo ESK

text: Mungo ESK perustuu Multicar M30/FUMO runkoon ja sitä valmistaa Krauss-Maffei Wegmann sekä Rheinmetall. Saksan armeija on tilannut 396 ajoneuvon sarjan valmistajalta, jonka toimitus alkoi vuonna 2005. Lisäksi ajoneuvosta on rakennettu prototyyppi, joka on suunniteltu ABC-aseiden tuhojen torjuntaan.


title: Jacques Chaban-Delmas

text: Jacques Chaban-Delmas (7. maaliskuuta 1915 Pariisi, Ranska – 10. marraskuuta 2000 Pariisi, Ranska) oli ranskalainen gaullistipoliitikko. Hän toimi Ranskan pääministerinä vuosina 1969–1972, jolloin Ranskan presidentin virkaa hoiti Georges Pompidou.


title: Jacques Chaban-Delmas

text: Jacques Chaban-Delmas syntyi nimellä Jacques Delmas. Ranskan vastarintaliikkeessä hänet tunnettiin nimellä "Chaban"; toisen maailmansodan jälkeen hän muutti virallisesti nimensä Chaban-Delmasiksi. Vastarintaliikkeen prikaatin kenraalina hän otti osaa Pariisin kansannousuun elokuussa 1944. Hän oli nuorin Ranskan kenraali sitten Napoleon I:n ajan.


title: Jacques Chaban-Delmas

text:
Nuoruudessaan hän oli radikaalipuolueen jäsen, mutta liittyi neljättä tasavaltaa vastustavaan gaullistipuolueeseen (RPF).
Chaban-Delmas oli 1954–1955 liikenneministeri, 1957–1958 puolustusministeri ja vuosina 1958–1969, 1978–1981 ja 1986–1988 kansalliskokouksen puheenjohtaja. Lisäksi hän toimi lähes puoli vuosisataa Bordeaux'n pormestarina (kahdeksan kautta: 1947–1995).


title: Jacques Chaban-Delmas

text: Vuoden 1974 presidentinvaaleissa hän oli gaullistipuolueen presidenttiehdokas, mutta sijoittui ensimmäisellä äänestyskierroksella kolmanneksi 15,1 % äänimäärällä. Tämä johtui pitkälti siitä, että useat gaullistipoliitikot, kuten Jacques Chirac, tukivat virallisesti toista ehdokasta, Valéry Giscard d'Estaingiä, joka tulikin lopulta valituksi Ranskan presidentiksi.


title: Jacques Chaban-Delmas

text: Chaban-Delmas pelasi seniorina tennistä ammattilaistasolla.


title: Habib Beye

text: Habib Frederic Beye (s. 19. lokakuuta 1977 Suresnes) on ranskalais-senegalilainen jalkapalloilija. Puolustajana pelaava Beye edustaa Englannin valioliigassa Aston Villaa.


title: Habib Beye

text: Ranskassa syntynyt Beye aloitti uransa Paris Saint-Germainin reservissä, josta hän siirtyi yhden kauden päätteeksi Strasbourgiin. Beye pelasi joukkueessa viiden kauden ajan voittaen vuonna 2001 Ranskan cupin. Kesällä 2003 Beye siirtyi Marseilleen, jossa neljän ja puolen kauden aikana hän saavutti UEFA Intertoto Cupin voiton vuonna 2005. Marseille kauden aikana Beye äänestettiin kannattajien kesken vuoden pelaajaksi kaudella 2005-2006. Lisäksi hän pelasi kahden viimeisen kauden ajan joukkueen kapteenina ennen siirtymistään Eglantiin.


title: Habib Beye

text: Beye siirtyi elokuussa 2007 Newcastleen kolmen miljoonan euron siirtosummalla. Hän allekirjoitti kolmen vuoden sopimuksen, mutta siirtyi kahden kauden jälkeen Aston Villaan jouduttuaan valmennuksen kanssa ongelmiin.


title: Habib Beye

text: Beye pelasi Senegalin maajoukkueessa vuosina 2001–2008 yhteensä 45 maaottelua. Hän edusti maataan MM-kisoissa 2002, jossa Senegal selvisi puolivälieriin.


title: .kw

text: .kw on Kuwaitin Internet-maatunnus, jota ylläpitää Kuwait Institute for Scientific Research ja sponsoroi "Ministry of Communications". Useimmiten verkkotunnukset on rajoitettu Kuwaitin asukkaille ja kuwaitilaisille yrityksille ja organisaatioille, lukuun ottamatta eräitä toisen asteen tunnuksia, joille on eri rajoitukset. Tunnus otettiin käyttöön 1992.


Kuwait Institute for Scientific Research (KISR) on kuwaitilainen organisaatio, jonka toimialueeseen kuuluvat tieteelliset tutkimukset aiheena ympäristöstä ja taloudesta huolehtiminen ja hallituksen neuvominen tieteellisissä ongelmissa. Organisaation perusti alun perin vuonna 1967 Saudi Aramco -öljy-yhtiö tutkimaan maaöljyä, kuiva-alueiden maataloutta ja meribiologiaa. KISR:n päätoimipiste on Kuwaitin kaupungissa.


title: AGF (panssariauto)

text: AGF () on saksalainen Rheinmetallin valmistama panssariauto. Auto perustuu siviilikäytössä olevaan Mercedes-Benz G-sarjan maastoautoon. Ajoneuvoa on tuotettu 21 kappaleen sarja Saksan armeijan erikoisyksiköiden käyttöön. Lisäksi Sveitsin armeija käyttää AGF:ää tiedusteluajoneuvona.


title: AGF (panssariauto)

text: AGF on aseistettu joko M2-konekiväärillä tai Heckler & Koch GMG kranaattikonekiväärillä. AGF:stä käytetään myös afrikkalaisen kissapedon mukaan nimeä Serval ().


title: Andienflamingo

text: Andienflamingo ("Phoenicoparrus andinus") on Etelä-Amerikassa elävä flamingolintu. Se pesii ja ruokailee Andien suolaisilla ja emäksisillä vuoristojärvillä. Laji on flamingoista harvalukuisin.


title: Andienflamingo

text: Andienflamingo kasvaa 1–1,4 metrin korkuiseksi. Sen siipiväli on 1–1,6 metriä ja paino 1,5–4,1 kiloa. Sen ruumiinmuoto on muiden flamingojen kaltainen. Sen jalat ja kaula ovat pitkät. Pitkä, alaspäin kaartuva nokka on tyvestä keltainen, päästä musta. Höyhenys on pääosin vaalean pinkin värinen. Etenkin yläruumis on heleän värinen. Päässä, kaulassa, rinnan yläosassa ja peitinsulissa on viininpunainen sävy. Käsisulissa on mustat laikut, jotka muodostavat kolmion muotoisen kuvion, kun siivet ovat suljettuina. Nuoret linnut ovat harmaita, ja niillä on hyvin juovikas selkäpuoli. Jaloissa on kolme eteenpäin osoittavaa varvasta. Andienflamingo on ainoa flamingo, jolla on keltaiset jalat ja punainen täplä sierainten välissä.


title: Andienflamingo

text: Andienflamingoja tavataan pääosin vain Perun, Chilen, Bolivian ja Argentiinan Andeilla. Pieni noin 100 yksilön populaatio elää myös alangolla Laguna Mar Chiquitassa, Argentiinassa. Brasiliassa se on pelkkä vierailija. Laji pesii yhteensä noin kymmenellä alueella, joista erityisesti Laguna Coloradassa ja muilla Lounais-Bolivian suolajärvillä, sekä Salar de Atacama -järvellä Chilessä ja Laguna de Salinas -järvellä Perussa. Andienflamingot hankkivat ravintonsa 2300–4500 metrin korkeudessa sijaitsevista emäksisistä suolajärvistä, joiden suolapitoisuus on 10 kertaa suurempi kuin merissä. Alueelle on usein tunnusomaista hyvin niukka kasvillisuus. Andienflamingo liikkuu pääasiassa järvien laguuneissa, joissa on pehmeäsedimenttinen pohja. Talveksi flamingot voivat laskeutua alemmas vuoristoon etsimään ravintoa. Andeilla pesii myös chilen- ja punanflamingoja, mutta andienflamingo tulee toimeen monipuolisemmassa ympäristössä kuin sukulaisensa.


title: Andienflamingo

text: Andienflamingot ovat parvilintuja, jotka voivat kerääntyä kymmenien tuhansien lintujen parviksi. Aggressioita tiedetään olevan vain pesiään vartioivien koiraiden välillä. Lajilla on monia viestintätapoja. Se voi muun muassa tervehtiä pariaan levittämällä siipiään näyttäen värejään. Lisäksi se voi myös ojentaa kaulansa ja kääntää pyrstöään ylös. Andienflamingot ääntelevät usein. Pitääkseen parvensa koossa ne päästävät hanhen törähtelyä muistuttavaa ääntä. Ne myös murahtelevat parittelun ja aggressioiden aikaan. Laji on päiväaktiivinen. Andienflamingot liikkuvat vuoden ympäri laguuneissa lammissa etsimässä ruokaa. Talveksi ne voivat laskeutua alempien korkeuksien järville.


title: Andienflamingo

text: Andienflamingolla on vain vähän luontaisia vihollisia. Eteläamerikankettuihin kuuluva culpeo saattaa viedä munia ja vastakuoriutuneita poikasia. Myös petolinnut voivat saalistaa nuoria yksilöitä.


title: Andienflamingo

text: Andienflamingon pääravintoa ovat mikroskooppisen pienet yksisoluiset piilevät, joita flamingot siivilöivät vedestä. Ravinnoksi kelpaavat myös sinilevät eli syanobakteerit kuten "Spirulina"-suvun levät. Flamingot ruokailevat pitämällä nokkaansa ylösalaisin veden- tai sedimentinpinnalla ja siivilöivät vettä nokkansa läpi, jossa on harjamainen siiviläjärjestelmä. Jäykkä kieli toimii mäntänä.


title: Andienflamingo

text: Andienflamingot ovat yksiavioisia. Ne pesivät suurissa, jopa tuhansien yksilöiden yhdyskunnissa, joissa voi pesiä myös kaksi muuta Andeilla pesivää flamingolajia. Pienimmissäkin yhdyskunnissa pesii noin 50 paria. Parittelu tapahtuu useimmin sadekaudella, sekä joulu-tammikuussa. Pesä rakennetaan kokonaan mudasta. Flamingot kaapivat nokallaan mutakasoja, jotka ne tasoittavat jaloillaan. Tämän jälkeen ne tekevät kasan päälle suppilomaisen kuopan. Ne kaivavat pesän ympärille myös pienen vallihaudan. Pesät ovat lähellä toisiaan, ja ovat tavallisesti noin 30 sentin korkuisia. Naaras muni pesään yhden seitsemän sentin pituisen vaaleanpinkin munan, joka painaa keskimäärin 113–141 grammaa. Molemmat vanhemmat osallistuvat haudontaan ja poikasten hoitoon. Munien haudonta-aika on 27–31 päivää.


title: Andienflamingo

text: Poikasilla on vaaleanharmaa untuvapeite. Niitä ruokitaan maitomaisella eritteellä, joka on peräisin vanhempien ylemmästä ruoansulatuselimistöstä. Untuvikot viipyvät pesässä ensimmäiset 5–8 päivää, kunnes ne kerääntyvät omiin poikasryhmiinsä, joihin voi kuulua satoja poikasia. Poikasryhmistä huolehtii muutama aikuinen flamingo. Kuuden viikon ikäisinä ne pystyvät jo suojelemaan itseään, mutta vanhemmat ruokkivat niitä vielä useita kuukausia. Niitä ruokitaan vielä silloinkin, kun poikaset ovat saaneet aikuiselle tyypillisen veden suodatukseen soveltuvan nokan. Poikaset itsenäistyvät 6–10 kuukauden ikäisinä. Andienflamingot saavuttavat sukukypsyyden 3-6 vuoden iässä, jolloin ne saavat aikuisen höyhenpuvun.


title: Andienflamingo

text: Andienflamingo on maailman harvinaisin flamingolaji. IUCN luokittelee sen vaarantuneeksi lajiksi. Sen kanta käsittää vain alle 34 000 yksilöä. Lajin kanta väheni 1980-luvun puolivälistä seuraavan 15 vuoden aikana 24 %. Andienflamingot ovat pitkäikäisiä ja huonosti lisääntyviä lintuja, joten kannan toipuminen kestää pitkään. Pesimäalueiden syrjäisyydestä huolimatta niihin kohdistuu kasvavia paineita. Suojeltujen alueiden ulkopuolella andienflamingoja metsästetään yhä. Useimmat tapetut flamingot ovat nuoria yksilöitä. Niitä metsästetään lihan, höyhenten ja rasvan takia. Rasvan uskotaan joissain Andien osissa parantavan tuberkuloosia. Metsästys ei kuitenkaan ole laajamittaista. Munien keruu on lajille paljon suurempi uhka, erityisesti silloin kun munia kerätään myyntiin, eikä vain omaan käyttöön. Tämä oli erityisen yleistä 1950-luvulla ja 1980-luvun alkupuolella. Andienflamingojen munia kerättiin 1900-luvun puolivälissä vuosittain tuhansia. Lisäksi andienflamingon elinympäristöä uhkaavat pesimäalueiden läheisyydessä lisääntyvä kaivostoiminta. Kaivosoperaatiot muuttavat jokien virtauksia, ja alueen ilmastossa on tapahtunut muutoksia. Flamingot ovatkin kärsineet vedenkorkeuden vaihteluista. Kuivuus on aiheuttanut ravintopulaa, ja tulvat ovat tuhonneet lintujen pesiä. Kuivuus on vähentänyt rajusti Pohjois-Chilen kantoja. Muita ongelmia ovat vesistöjen saastuminen ja ihmistoiminnan aiheuttama häirintä, jotka voivat johtaa pesinnän epäonnistumiseen.


title: Andienflamingo

text: Andienflamingo kuuluu CITES-sopimuksen liitteeseen yksi. Lisäksi neljä pesimäaluetta on ainakin jollain tasolla suojeltu. Andienflamingon tarhaus on vaikeaa, mutta Wildfowl and Wetlands Trust -järjestö pitää Slimbridgessä Englannissa yllä lajin tarhakantaa.


title: Gábor Vona

text: Gábor Vona (s. "Gábor Zázrivecz", 20. elokuuta 1978, Gyöngyös) on unkarilainen poliitikko ja äärioikeistolaisen Jobbik-puolueen puheenjohtaja sekä puolisotilaallisen "Magyar Gárda" -järjestön perustaja.


title: Gábor Vona

text: Vona opiskeli historiaa ja psykologiaa Budapestin yliopistossa sekä toimi opettajana vähän aikaa. Hän oli mukana Jobbikin perustamiskokouksessa 2003 jossa Vona valittiin puolueen varapuheenjohtajaksi ja vuonna 2006 puheenjohtajaksi. Seuraavana vuonna Vona perusti Jobbikin "taisteluosaston" Magyar Gárdan, joka on saanut arvostelua joukkojen pukeuduttua 40-luvun Unkarissa vaikuttaneen Nuoliristi-puolueen väreihin. Järjestöä on myös syytetty vähemmistöjen kuten romanien ja homoseksuaalien vainosta.


title: Gábor Vona

text: Vona on puheenjohtajana onnistunut johdattamaan Jobbikin vaalivoittoihin niin vuoden 2009 europarlamenttivaaleissa kuin seuraavan vuoden parlamenttivaaleissa. Europarlamenttivaalien jälkeen Vona ajoi eurooppalaisten äärioikeistopuolueiden yhteistä ryhmittymää.


title: Pape Thiaw

text: Pape Bouna Thiaw (s. 5. helmikuuta 1981 Dakar) on senegalilainen jalkapalloilija.


title: Pape Thiaw

text: Thiaw aloitteli jalkapalloilun kotimaassaan Senegalissa Yégon riveissä. Sittemmin siirryttyään pelaamaan Eurooppaan vuonna 1998 hän on kiertänyt useita eurooppalaisia seuroja pelaten muun muassa Ranskassa, Sveitsissä, Venäjällä ja Espanjassa.


title: Pape Thiaw

text: Thiaw pelasi Senegalin maajoukkueessa vuosina 2001-2003 yhteensä 16 maaottelua. Hän edusti maataan muun muassa vuoden 2002 MM-kisoissa, jossa Senegal pääsi aina puolivälieriin asti.


title: Lähiulkomaa

text: Lähiulkomaa (ven. ближнее зарубежье, "blizhneye zarubezhye") on venäläinen poliittinen termi, jolla tarkoitetaan Neuvostoliiton hajoamisen jälkeen syntyneitä valtioita. Monet venäläiset käyttivät termiä Neuvostoliiton hajotessa 1991. Juuri itsenäisiksi julistautuneiden valtioiden johtajat eivät pitäneet siitä, sillä termi kyseenalaisti niiden itsenäisyyden.


title: Lähiulkomaa

text: Venäjän presidentti Vladimir Putinin mukaan ”lähiulkomaat” ovatkin Venäjän vaikutusaluetta ja strategisesti tärkeitä. Lähiulkomaille yhteisiä piirteitä ovat Itsenäisten valtioiden yhteisöön kuuluminen sekä venäläisen kulttuurin omaksuminen.


title: Stéphane Lannoy

text: Stéphane Laurent Lannoy (s. 18. syyskuuta 1969 Boulogne-sur-Mer, Ranska) on ranskalainen jalkapalloerotuomari. Hänestä tuli kansainvälinen erotuomari vuonna 2006.


title: Stéphane Lannoy

text: Lannoy on tuominnut otteluita seurajoukkuetasolla Ranskan pääsarjan lisäksi UEFA Cupissa ja Mestarien liigassa. Hän on myös tuominnut maajoukkuetasolla arvokilpailuissa vuoden 2008 kesäolympialaisissa, vuoden 2010 MM-kilpailuissa ja vuoden 2012 EM-kilpailuissa


title: David Sanborn

text: David Sanborn (s. 30. heinäkuuta 1945 Tampa, Florida, Yhdysvallat) on yhdysvaltalainen alttosaksofonisti. Hän on työskennellyt monenlaisen musiikin parissa, hänen soolotuotantonsa on tyypillisesti jazzin, instrumentaalisen popin ja rhythm and bluesin sekoittamista. Sanborn on soittanut saksofonia lukioikäisestä ja ensimmäisen sooloalbuminsa "Taking Off" hän julkaisi vuonna 1975.


title: David Sanborn

text: Sanborn on vieraiilut yhtyeineen Pori Jazz -festivaaleilla vuosina 1990 ja 1999.


title: Krista Pöllänen

text: Krista Pöllänen (o.s. Ylönen, s. 10. kesäkuuta 1973 Lahti) on suomalainen keilaaja.


title: Krista Pöllänen

text: Pöllänen saavutti keilailun EM-kultaa masters-kisasta 2010 Latvian Riiassa. Finaalissa hän kukisti ruotsalaisen Sandra Anderssonin sarjavoitoin 2–1. Finaalivastustaja Anderssonin Pöllänen kukisti 249–215-lukemin. Pölläsen mestaruus oli ensimmäinen suomalaisnaisen voittama henkilökohtainen Euroopan-mestaruus sitten 1993 kultaan yltäneen Pauliina Aallon.


title: Krista Pöllänen

text: Pöllänen sai 2010 EM-kisoista mestaruuden ohella myös parikilpailusta hopeaa yhdessä Piritta Kantolan kanssa ja triokisasta pronssia joukkueella, johon kuuluivat Pöllänen, Kantola ja Hannele Impola. Hän sai myös pronssia henkilökohtaisesta all events -kisasta ja oli siten mukana kaikissa Suomen saavuttamissa kisamitaleissa.


title: Krista Pöllänen

text: Vuonna 2009 Pöllänen saavutti MM-pronssia mastersissa.


title: Krista Pöllänen

text: Pöllänen on voittanut henkilökohtaisen Suomen-mestaruuden kahdeksan kertaa, vuosina 2001, 2002, 2004, 2008, 2010, 2011, 2012 ja 2015. Hän on uransa aikana keilannut 17 kertaa täyden 300 pisteen sarjan, ensimmäisen kerran marraskuussa 1997. Hän on edustanut lahtelaisseura Sirkkuja vuodesta 1995.


title: Ravshan Ermatov

text: Ravshan Sayfiddinovich Ermatov (, s. 9. elokuuta 1977 Taškent) on uzbekistanilainen jalkapalloerotuomari. Hänestä tuli kansainvälinen erotuomari vuonna 2003.


title: Ravshan Ermatov

text: Ermatov oli tuomitsemassa vuoden 2007 alle 20-vuotiaiden MM-kilpailuja. Hänet on nimetty vuosina 2008 ja 2009 Aasian parhaaksi erotuomariksi. Hän tuomitsi vuoden 2008 seurajoukkueiden MM-kilpailuiden loppuottelun, jossa kohtasivat Manchester United ja LDU Quito.


title: Ravshan Ermatov

text: Hänet valittiin tuomitsemaan myös vuoden 2010 MM-kilpailuihin, jossa hän sai kunnian toimia Etelä-Afrikan ja Meksikon välisessä avausottelussa erotuomarina, ja vuoden 2014 MM-kilpailuihin.


title: Yūichi Nishimura

text: Yūichi Nishimura (, s. 17. huhtikuuta 1972 Tokio, Japani) on japanilainen jalkapalloerotuomari. Hänestä tuli kansainvälinen erotuomari vuonna 2004.


title: Yūichi Nishimura

text: Nishimura on tuominnut otteluita arvokilpailuissa vuonna 2007 alle 17-vuotiaiden MM-kilpailuissa ja vuonna 2008 Afrikan-mestaruuskilpailuissa, joista jälkimmäisessä hän oli ainoa aasialainen erotuomari.


title: Yūichi Nishimura

text: Hänet nimettiin 29 erotuomarin joukkoon tuomitsemaan vuoden 2010 MM-kilpailuihin. Nishimura antoi turnauksen ensimmäinen punaisen kortin uruguaylaispelaaja Nicolás Lodeirolle, jota hän oli jo aikaisemmin ottelun aikana varoittanut keltaisella kortilla.


title: .ky

text: .ky on Caymansaarten Internet-maatunnus, jota ylläpitää "Information and Communications Technology Authority". Tunnukset on rajoitettu saarten asukkaille ja siellä rekisteröidyille yrityksille ja organisaatiolle. Myös paikallinen puhelinnumero ja osoite tarvitaan rekisteröintiin. Rekisteröinnit tehdään toiselle tai kolmannelle asteelle. Tunnus otettiin käyttöön 1995.


title: .kz

text: .kz on Kazakstanin Internet-maatunnus, jonka rekisteröinnistä vastaa "KazNIC" ja sponsoroinnista "Association of IT Companies of Kazakhstan". Tunnukselle ei ole rekisteröintirajoituksia lukuun ottamatta eräitä kolmannen asteen tunnuksia. Tunnus otettiin käyttöön 1994.


title: .la

text: .la on Laosin Internet-maatunnus, jota ylläpitää "LA Names Corporation" ja sponsoroi "Lao National Internet Committee". Tunnukselle ei ole reskiteröintirajoituksia lukuun ottamatta eräitä nimen perusteella "premium domain":eiksi rajoitettuja tunnuksia. Tunnus otettiin käyttöön 1996. Suomenkielinen domain hack www.ruoka.la ohjautuu Ruokala.netin sivuille.


title: Palveluntarjoaja

text: Palveluntarjoaja on entiteetti joka välittää palveluja toisiin kokonaisuuksiin. Se yleensä viittaa liiketoimintaan joka toimittaa tilausmaksuja ja web palveluja yksityisille tai liikeharjoittajille. Palvelut voivat sisältää mm. Internet pääsyn, Mobiiliverkko-operaattorin sekä web-sovellus hostauksen. Termi on useimmin sovellettu kommunikaatiopalveluihin kuin muihin palvelusektoreihin.


title: .lb

text: .lb on Libanonin Internet-maatunnus, jota ylläpitää LBDR ja sponsoroi American University of Beirut. Rekisteröinti edellyttää libanonilaista rekisteröityä tavaramerkkiä. Tunnus otettiin käyttöön 1993.


title: Viktor Kassai

text: Viktor Kassai (s. 10. syyskuuta 1975 Tatabánya, Unkari) on unkarilainen jalkapalloerotuomari. Hänestä tuli kansainvälinen erotuomari vuonna 2003.


title: Viktor Kassai

text: Ensimmäisen kerran arvokilpailuissa Kassai tuomitsi vuonna 2007 alle 20-vuotiaiden MM-kilpailuissa. Hän toimi myös vuoden 2008 EM-kilpailuissa muutamissa otteluissa neljäntenä avustavana tuomarina.


title: Viktor Kassai

text: Hänet valittiin 29 erotuomarin joukkoon tuomitsemaan vuoden 2010 MM-kilpailuihin. Kilpailuissa hän tuomitsi ensimmäisen ottelunsa 15. kesäkuuta 2010 Brasilian ja Pohjois-Korean välillä. Kassai tuomitsi myös MM-kilpailujen 2010 karsintaottelun Suomen ja Saksan välillä vuonna 2008. Hän tuomitsee myös vuoden 2012 EM-kilpailuissa


title: Carl Medjani

text: Carl Medjani (; s. 15. toukokuuta 1985 Lyon, Ranska) on algerialainen jalkapalloilija. Puolustajana pelaava Medjani edustaa Turkin Superliigassa pelaavaa Trabzonsporia.


title: Carl Medjani

text: Medjani aloitteli jalkapallon Saint-Étiennen junioreissa, josta hän siirtyi ensimmäiseen ammattilaisseuraan Liverpooliin elokuussa 2003. Medjani ei kuitenkaan onnistunut saamaan peliaikaa ja hänet lainattiin ensimmäisen kauden jälkeen takaisin Ranskaan. Medjani vietti kaksi seuraavaa kautta lainalla Lorientissa ja Metzissa.


title: Carl Medjani

text: Lopulta Medjani siirtyi pysyvästi Ranskaan siirryttyään Lorientiin kaudella 2006-2007. Hän ei kuitenkaan saanut peliaikaa ja siirtyi kesken kauden lainalle Ajaccioon, jossa Medjani nousi avauskokoonpanoon. Kesällä 2008 hän allekirjoitti kolmivuotisen sopimuksen Ajaccion kanssa.


title: Carl Medjani

text: 31. tammikuuta 2013 Medjani siirtyi Ranskan toiseksi korkeimmalla sarjatasolla pelanneeseen Monacoon. Monaco nousi pääsarjaan kaudeksi 2013–2014. Kesän aikana Monaco hankki puolustukseensa Eric Abidalin ja Ricardo Carvalhon. Medjanin peliaika olisi jäänyt tulevalla kaudella vähäiseksi ja ranskalainen siirtyi lainalle Olympiakosiin. Tammikuun alussa 2014 Medjani palasi Ranskaan ja teki kevään mittaisen lainasopimuksen Valenciennesin kanssa.


title: Carl Medjani

text: Elokuussa 2014 Medjani allekirjoitti kolmen vuoden sopimuksen Trabzonsporin kanssa.


title: Carl Medjani

text: Medjani edusti Ranskaa nuorten maajoukkueissa ja toimi muun muassa alle 21-vuotiaiden kapteenina. Aikuisten tasolla Medjani kuitenkin päätti edustaa isänsä synnyinmaata Algeriaa. Ensimmäisen maaottelunsa hän pelasi 2010 MM-kisojen jälkeen 12. elokuuta 2010 harjoitusottelussa Gabonia vastaan.


title: Carl Medjani

text: Medjani valittiin vuoden 2010 MM-kisoihin. Hän ei kuitenkaan pelannut kisoissa otteluakaan.


title: Carl Medjani

text: Medjani pelasi ensimmäiset arvokisansa vuoden 2013 Afrikan-mestaruuskisoissa oltuaan mukana vain avausottelussa Tunisiaa vastaan. Algerian kisat päättyivät alkulohkoon.


title: Carl Medjani

text: Medjani valittiin 2014 MM-kisoihin. Hän pelasi maansa kaikki kolme alkulohkon ottelua. Algerian kisat päättyivät neljännesvälieriin.


title: Carl Medjani

text: Medjani syntyi Ranskassa algerialaiselle isälle ja ranskalaiselle äidille. Hänen isänsä nimesi poikansa suosikkiurheilijansa Carl Lewisin mukaan.


title: .lc

text: .lc on Saint Lucian Internet-maatunnus, jota ylläpitää NIC.LC ja sponsoroi Puerto Ricon yliopisto. Tunnus on avoin rekisteröitäväksi joka puolelle maailmaa. Tunnus otettiin käyttöön 1991.


title: .lk

text: .lk on Sri Lankan Internet-maatunnus, jonka rekisteröinnistä vastaa Moratuwan yliopisto ja sponsoroinnista "LK Domain Registry". Tunnus otettiin käyttöön 1990.


title: .lr

text: .lr on Liberian Internet-maatunnus, jonka rekisteröinnistä vastaa Randy Bush ja sponsoroinnista "Data Technology Solutions". Rekisteröinti on rajoitettu paikallisille. Tunnus otettiin käyttöön 1997.


title: .ls

text: .ls on Lesothon Internet-maatunnus, jonka rekisteröinnistä vastaa LEO (PTY) LTD ja sponsoroinnista Lesothon kansallinen yliopisto. Rekisteröintirajoituksia ei ole. Tunnus otettiin käyttöön 1993.


title: .lt

text: .lt on Liettuan Internet-maatunnus, jota ylläpitää Kaunasin teknillinen yliopisto. Rekisteröintirajoituksia ei ole. Tunnus otettiin käyttöön 1992.


title: .lu

text: .lu on Luxemburgin Internet-maatunnus, jonka rekisteröinnistä vastaa "DNS-LU" ja sponsoroinnista "Restena". Rekisteröinti edellyttää paikallista kontaktia ja maksaa 40€/rekisteröinti ja 40€/vuosi. Tunnus otettiin käyttöön 1995.


title: .ma

text: .ma on Marokon Internet-maatunnus, jonka rekisteröinnistä vastaa Maroc Telecom ja sponsoroinnista "Agence Nationale de Réglementation des Télécommunications". Rekisteörinti .ma- ja .co.ma-tunnusten alle edellyttää paikallista yritystä, muille kolmannen asteen rekisteröinneille on eri säännöt. Tunnus otettiin käyttöön 1993.


title: Daniel

text: Daniel voi tarkoittaa seuraavia:


title: Maanosaliittojen cup 2005

text: Maanosaliittojen cup 2005 pelattiin Saksassa 15.–29. kesäkuuta. Se oli vuoden 2006 jalkapallon MM-kilpailuiden esiturnaus."Otteluiden alkamisajat Etelä-Afrikan aikaa (UTC+2)."


title: Maanosaliittojen cup 2005

text:
5 maalia:
4 maalia:
3 maalia:
2 maalia:
1 maali:


title: Edith

text: Edith (Edith – suomalaisen kirjallisuuden kriittiset editiot) on Suomalaisen kirjallisuuden seuran julkaisuyksikkö, jossa toimitetaan kriittisiä editioita kotimaisesta kirjallisuudesta.


title: Edith

text: Hanke käynnistettiin 2006. Hankkeen ensimmäinen julkaisu on Aleksis Kiven "Nummisuutarit", joka ilmestyi lokakuussa 2010 painettuna kirjana ja lokakuussa 2011 digitaalisena verkkojulkaisuna. Sen toimituskuntaan ovat kuuluneet professori Jyrki Nummi, erikoistutkija Petri Lauerma sekä Edithin toimituspäällikkö Sakari Katajamäki ja tutkija Ossi Kokko.Teokset julkaistaan sekä painotuotteina että verkkojulkaisuina.


title: Edith

text: Edith-yksikössä toimitettavien kriittisten laitosten aineistojen koodauksessa noudatetaan kansainvälistä XML-standardia Text Encoding Initiative (TEI P5).


title: Edith

text: Hanketta rahoittavat Opetusministeriö sekä Alfred Kordelinin yleinen edistys- ja sivistysrahasto, Jenny ja Antti Wihurin rahasto, Suomalais-Norjalainen kulttuurirahasto, Suomen Kulttuurirahasto ja WSOY:n Kirjallisuussäätiö.Tekeillä on uusia julkaisuja Aleksis Kiven tuotannosta: näytelmät "Kullervo" (2010–2012), "Olviretki Schleusingenissa" (2011–), lyhyet komediat "Kihlaus", "Leo ja Liina" ja "Selman juonet" (2012–2014) sekä "Karkurit" (2013–2015).


title: Bekkestuan silta

text: Bekkestuan silta on Bekkestuassa, Norjassa sijaitseva silta. Sillalla kulkeva tie on Gamle Ringeriksvei. Sillan tarkka rakennuspäivämäärä ei ole tiedossa, mutta silta on rakennettu uudelleen vuosina 1924, 1983 ja 1997.


title: Ivan Nikititš Hovanski

text: Ivan Nikititš Hovanski (, syntymäaika tuntematon, kuoli 1675) oli venäläinen ruhtinas ja pajari.


title: Ivan Nikititš Hovanski

text: Ivan Hovanski mainitaan pöytäpalvelijana vuonna 1625. Vuosina 1628–1629 hän toimi sotaväen päällikkönä Tulassa, vuonna 1634 voivodina Borovskissa ja vuosina 1635–1637 jälleen Tulassa, jossa hänen tehtävänään oli suojella Venäjän rajoja krimintataarien ja nogaiden hyökkäyksiltä.


title: Ivan Nikititš Hovanski

text: Tsaari Aleksei Mihailovitšin noustua valtaan vuonna 1645 Hovanski lähetettiin Možaiskiin ja Vjazmaan ottamaan väestöltä uskollisuudenvalaa, mutta jo samana vuonna hänet karkotettiin Siperiaan. Vuonna 1649 tsaari määräsi Hovanskin palaamaan Moskovaan, jossa hänet nimitettiin pajariksi.


title: Ivan Nikititš Hovanski

text: Vuonna 1650 Hovanski lähetettiin tukahduttamaan Novgorodin ja Pihkovan kapinoita. Hutynin luostarista käsin hänen onnistui suostutella novgorodilaiset luopumaan kapinasta. Tsaari oli tyytymätön Hovanskin hitauteen, mutta silloinen Novgorodin metropoliitta Nikon puolusti Hovanskia väittäen itse kehoittaneensa tätä varovaisuuteen. Novgorodista Hovanski lähti Pihkovaan. Hänellä oli mukanaan liian vähän joukkoja kaupungin valloittamiseksi, mutta tämäkin kapina saatiin päättymään voimaa käyttämättä. Palkkioksi toimistaan Hovanski sai kullalla koristetun samettiturkin, maljan ja palkanlisäyksen.


title: Ivan Nikititš Hovanski

text: Maaliskuussa 1652 Hovanski lähetettiin Nikonin kanssa Solovetskin luostariin hakemaan metropoliitta Filippin pyhäinjäännöksiä. Hovanski oli matkaan tyytymätön ja valitti, että Nikon oli näännyttänyt hänet rukoilullaan.


title: Ivan Nikititš Hovanski

text: Vuonna 1654 Hovanski oli mukana Aleksei Mihailovitšin seurueessa puolalaisia vastaan tehdyllä sotaretkellä. Hän osallistui Smolenskin valloitukseen ja jäi tsaarin lähdettyä kaupungin voivodiksi. Vuonna 1660 hän löi puolalaiset Maltšin lähellä.


title: Ivan Nikititš Hovanski

text: Ivan Nikititš Hovanski oli tsaari Mihail Fjodorovitšin pajarin Ivan Andrejevitš Hovanskin veljenpoika ja Ivan Andrejevitš Tararuin serkku. Hänen poikansa Ivan Ivanovitš (Bolšoi) oli tunnettu Pietari I:n uudistusten vastustaja.


title: Juri Bulgakov-Golitsyn

text: Ruhtinas Juri Mihailovitš Bulgakov-Golitsyn (, k. 1561, Pihkova) oli Pihkovan namestnik ja Suuren Novgorodin maaherra (lähteet: Tarkiainen; Kovalenko; Ikonnikov).


title: Juri Bulgakov-Golitsyn

text: Aikalaisdokumenttien (ks esim Kovalenko, Tarkiainen) mukaan herttua Juri Mihailovitšista käytettiin omana aikanaan liikanimeä Bulgakov, mutta sen sijaan ei ole merkkejä siitä että vielä hänestä olisi käytetty nimeä Golitsyn. Golitsynin lisääminen hänen nimeensä on anakronistista, jota ovat viljelleet lähinnä jotkut harrastelijamaiset sukutaulut (esim netissä) [moista merkintää ei löydy luotettavampana pidetyistä eli ns standardikirjallisuutena käytetyistä genealogisista teoksista]. Myöhemmin, hänen pojistaan käytettiin omana aikanaankin liikanimeä Golitsyn.


title: Juri Bulgakov-Golitsyn

text: Hän polveutui gediminidien siitä haarasta (ne esipolvet joista haarautuivat sukulinjat Kurakin, Hovanski ja Golitsyn), joka oli sukupolvien ajan pitänyt korkeita asemia suuren Novgorodin ja Pihkovan myöhäiskeskiakaisissa tasavalloissa, sekä kartanoita, linnoituksia ja maita Karjalassa, Inkerissä ja vatjanmailla.


title: Juri Bulgakov-Golitsyn

text: Tsaari Iivana IV halusi korostaa omaa ylemmyyttään Ruotsin nousukaskuninkaaseen Kustaaseen verrattuna. Niinpä hän osoitti että Kustaan tulee hoitaa neuvottelut Iivanan alaisten Novgorodin maaherrojen kanssa. Kun ruotsalaiset diplomaatit osoittivat tästä närää, Iivana mainitsi esimerkkinä maaherra Bulgakovin kertoen tämän polveutuvan Liettuan kuninkaista ja -vaikkei itse olekaan kuningas- olevan siten aivan riittävän ylhäinen neuvottelemaan Kustaan kanssa, joka puolestaan ei ollut kuninkaiden poika vaan nousukas (Kovalenko, Tarkiainen).


title: Juri Bulgakov-Golitsyn

text: Hänen isänsä oli ruhtinas Mihail Bulgakov, lisänimeltä golitsa, sotasankari. Hänen poikiansa oli ruhtinas Ivan Jurevitš Golitsyn


title: Juri Bulgakov-Golitsyn

text: Golitsynin laaja ruhtinassuku polveutuu hänestä (Schwennicke, ikonnikov...).Gennadi Kovalenkon artikkeli, julkaisussa: Agricola-symposiumin 2004 raportti. toim Ossi Tuusvuori. Turku, Turun yliopisto.


title: Juri Bulgakov-Golitsyn

text: Kari Tarkiaisen artikkeli, samassa julkaisussa.


title: Juri Bulgakov-Golitsyn

text: Ruotsin ja Venäjän rauhanneuvottelut 1557. Mikael Agricola Ruotsin lähetystön jäsenenä. toim Tarkiainen, SKST, Helsiunki 2007.Jacques Ferrand (1979), les familles princieres de l'ancien empire de Russie